cyanic-selkie/wikianc huggingface dataset:
പൂമാരുതൻ തെയ്യം
പുരാവൃത്തം
ഒരിക്കൽ, ആരിയപ്പൂമാലയും പൂമാരുതനും ദേവലോകത്തു നിന്നും ഭൂമിയിലെ ആര്യനാട് കാണാൻ എത്തി. ആര്യനാട്ടിലെ കാഴ്ചകൾ കണ്ടു കഴിഞ്ഞപ്പോൾ അവർക്ക് മലനാട് കാണുവാൻ മോഹമുദിച്ചു. മലനാട്ടിലേക്കു കടൽ വഴി യാത്ര പോകുവാൻ ഒരു കപ്പൽ നൽകുവാൻ അവർ ആര്യരാജാവിനോട് ആവശ്യപ്പെട്ടു. എന്നാൽ, അവരെ യഥാവിധി തിരിച്ചറിയാൻ കഴിയാതിരുന്ന രാജാവിന് അവരുടെ ആവശ്യം നിരസിക്കേണ്ടി വന്നു. ഇതിൽ കുപിതരായ ആരിയപ്പൂമാലയും പൂമാരുതനും ആര്യരാജാവിൻറെ പുത്രി ആരിയപ്പൂങ്കന്നിയെന്ന രാജകുമാരിയിൽ ആവേശിച്ചു. രാജകുമാരിയിൽ സംഭവിച്ച മാറ്റങ്ങളിൽ പരിഭ്രാന്തനായ രാജാവ് പ്രശ്നം വെപ്പിച്ചു. പ്രശ്നവശാൽ കാര്യം ഗ്രഹിച്ച രാജാവ് പ്രശ്നപരിഹാരാർത്ഥം വിശ്വകർമ്മാവിനെ ക്ഷണിച്ചു. രാജസന്നിധിയിലെത്തിയ വിശ്വകർമ്മാവ്, നൂലും കോലുമെടുത്ത് കൊട്ടാരത്തിലെ ചന്ദനവും കുങ്കുമവും അകിലും നിരന്നു നിന്നിരുന്ന ചന്ദനപ്പൂങ്കാവിലെത്തി.
ചന്ദനപ്പൂങ്കാവിലെ ചന്ദന- കുങ്കുമ- അകിൽ മരങ്ങൾകൊണ്ട് അദ്ദേഹം കലം ആകൃതിയിൽ ഒരു കപ്പൽ നിർമ്മിച്ചു. കപ്പലിനു നാൽപ്പത്തിയൊന്നു കോൽ നീളവും ഇരുപത്തിയൊന്നു കോൽ വീതിയുമാണുണ്ടായിരുന്നത്. കപ്പലിൽ കൊടിതോരണങ്ങൾ തൂക്കുകയും കപ്പലിൻറെ അകം പട്ടുതുണികൊണ്ടു വിരിക്കുകയും ചെയ്തിട്ട് അദ്ദേഹം രാജകുമാരിയുടെ ദേഹത്തുനിന്നും ആരിയപ്പൂമാലയേയും പൂമാരുതനേയും ഒഴിപ്പിച്ച് ഈ കപ്പലിൽ പ്രവേശിപ്പിച്ചു. തുടർന്ന്, ആരിയപ്പൂമാലയേയും പൂമാരുതനേയും വഹിച്ചുകൊണ്ടുള്ള ഈ കപ്പൽ മലനാട്ടിൽ എത്തുകയും മലനാട്ടിലുള്ള തിയ്യർ ആരിയപ്പൂമാലയേയും പൂമാരുതനേയും ഇളനീർ നൽകി സ്വീകരിക്കുകയും ഇവരെ ആരാധിക്കാൻ ആരംഭിക്കുകയും ചെയ്തു. ആര്യനാട്ടിൽ നിന്നും ആനയിക്കപ്പെട്ട ആ കപ്പൽ എത്തിച്ചേർന്നത്, മലനാട്ടിലെ ഏഴിമലക്കടുത്ത്, ഇപ്പോൾ കാസർഗോഡ് ജില്ലയിലെ ചെറുവത്തൂരിലെ ഒരിയര അഴിമുഖത്തായിരുന്നു. രാമന്തളി കുറുവന്തട്ട അറയിലാണ് പൂമാല ഭഗവതിയും പൂമാരുതനും ആദ്യം കുടിയിരുന്നത്. മണിയറ, തലേനരി, രാമവില്യം, തുടങ്ങിയ പല സ്ഥാനങ്ങളിലും ഈ ദേവതകൾക്കു ക്ഷേത്രങ്ങളുണ്ട്.
കലം ആകൃതിയിൽ മരം കൊണ്ട് നിർമ്മിച്ചതുകൊണ്ട് വിശ്വകർമ്മാവ് പണിത ആ കപ്പൽ മരക്കലം എന്നും അറിയപ്പെട്ടു. തിയ്യരുടെ കുലദേവതയായി തീർന്ന പൂമാല ഭഗവതിക്കു തെയ്യം ഒഴിച്ചുകൂടാനാകാത്ത പ്രധാന അനുഷ്ഠാനകലയായും തീർന്നു.
വേഷം
മാർച്ചമയം - മാറിൽ ദ്ദളം
മുഖത്തെഴുത്ത് - കൊടുപിരിയം എരിഞ്ഞിപൂക്കൾ
തിരുമുടി - പൊതച്ചമുടി
പുറത്തേക്കുള്ള കണ്ണികൾ
വർഗ്ഗം:തെയ്യങ്ങൾ
പാസ്ചർ ഇൻസ്റ്റിറ്റ്യൂട്ട് ഓഫ് ഇന്ത്യ
thumb|right|250px|പാസ്ചർ ഇൻസ്റ്റിറ്റ്യൂട്ട്, 1927ൽ ഇന്ത്യയുടെ സാർവത്രിക പ്രതിരോധവത്കരണ പരിപാടിക്ക് നേതൃത്ത്വം നൽകുന്ന ഒരു പ്രമുഖ പൊതുമേഖലാ സ്ഥാപനമാണ് കൂനൂരിലെ പാസ്ചർ ഇൻസ്റ്റിറ്റിയൂട്ട് ഓഫ് ഇന്ത്യ. വാക്‌സിൻ നിർമ്മാണമേഖലയിൽ സജീവമായ ഈ സ്ഥാപനം 2008-ൽ അൻപുമണി രാമദാസ് കേന്ദ്ര ആരോഗ്യ മന്ത്രിയായിരിക്കെ പൂട്ടിയിരുന്നു. 2010-ൽ കേന്ദ്ര ആരോഗ്യമന്ത്രി ഗുലാംനബി ആസാദ് ഈ സ്ഥാപനത്തിന്റെ ലൈസൻസ് പുനഃസ്ഥാപിക്കുന്നതിന് നടപടിയെടുത്തു. ഇതോടൊപ്പംതന്നെ പുതിയ നിർമ്മാണശാലകൾ തുടങ്ങുന്നതിനുള്ള പദ്ധതിക്കും തുടക്കമിട്ടു. കൂനൂർ നിലവിലുള്ള കേന്ദ്രത്തിൽ നിന്ന് 2013 മാർച്ചിനകം മൂന്നുകോടി ഡോസ്ഡി.ടി.പി. വാക്‌സിൻ ഉത്പാദിപ്പിക്കാനാവുമെന്നാണ് കരുതുന്നു.
പുതിയ കേന്ദ്രം
കൂനൂരിലെ പാസ്ചർ ഇൻസ്റ്റിറ്റിയൂട്ടിൽ 147 കോടി രൂപ ചെലവഴിച്ചാണ്പുതിയ കേന്ദ്രം നിർമ്മിക്കുന്നുണ്ട്. 2014 അവസാനത്തോടെ ഈ കേന്ദ്രത്തിൽ വാക്‌സിൻ നീർമാണം നടത്താനാവുമെന്ന് കരുതപ്പെടുന്നു. ഇവിടെ നിലവിലുള്ള കേന്ദ്രത്തിൽ ഈ വർഷം ജൂൺ മുതൽ ഒക്‌ടോബർ വരെ 109 ലക്ഷം ഡോസ് ഡി.ടി.പി. വാക്‌സിൻ ഉത്പാദിപ്പിച്ചിരുന്നു. കഴിഞ്ഞ നാലുവർഷമായി ഡി.ടി., ടി.ടി.വാക്‌സിനുകൾ ഇവിടെ നിർമ്മിക്കുന്നില്ല. ഈ വാക്‌സിനുകളുടെ നിർമ്മാണം താമസിയാതെതന്നെ ആരംഭിക്കാനാവുമെന്ന കണക്കുകൂട്ടലിലാണ് പി.ഐ.ഐ. അധികൃതർ.
വിവാദം
ഇന്ത്യയുടെ സാർവത്രിക പ്രതിരോധ വത്കരണ പരിപാടിക്കുള്ള വാക്‌സിനുകളുടെ മുഖ്യ നിർമാതാവായ ഈ സ്ഥാപനത്തിന്റെ ലൈസൻസ് റദ്ദാക്കിയത് വൻ വിവാദമായിരുന്നു. സ്വകാര്യമേഖലയുടെ സമ്മർദ്ദമാണ് ഈ നടപടിക്കുപിന്നിലെന്ന് ആരോപണമുയർന്നിരുന്നു. ജി.എം.പി. നിലവാരം പാലിക്കുന്നതിൽ പരാജയപ്പെട്ടെന്ന് ചൂണ്ടിക്കാട്ടിയാണ് ലൈസൻസ് റദ്ദാക്കൽ നടപടിയുണ്ടായത്.
പുറം കണ്ണികൾ
വർഗ്ഗം:ഇന്ത്യയിലെ പൊതുമേഖലാ സ്ഥാപനങ്ങൾ വർഗ്ഗം:ആരോഗ്യ കുടുംബക്ഷേമ മന്ത്രാലയം
ശശികല കകോദ്കർ
ഗോവയിലെ ഒരു പ്രാദേശിക രാഷ്ട്രീയ പാർട്ടിയായ മഹാരാഷ്ട്രവാദി ഗോമന്തക് പാർട്ടിയുടെ ഒരു പ്രമുഖ വനിതാ നേതാവും ഗോവയുടെ രണ്ടാമത്തെ മുഖ്യമന്ത്രിയുമാണ് ശശികല കകോദ്കർ (Shashikala Kakodkar) ഗോവയുടെ പ്രഥമ മുഖ്യമന്ത്രിയായിരുന്ന ദയാനന്ദ് ബന്ദോദ്കറുടെ മകളാണ് ശശികല. 1973 ദയാനന്ദ് ബന്ദോദ്കറുടെ മരണത്തോടെ ഗോവയുടെ രണ്ടാമത്തെ മുഖ്യമന്ത്രിയായി അധികാരമേറ്റു. 1979ൽ പാർട്ടി പിളർന്നതോടെ അധികാരം നഷ്ടമായി.
ജീവിത രേഖ
1935 ജനുവരി അഞ്ചിന് ദയാനന്ദ ബന്ദോദ്കറുടെയും സുനന്ദ പെദ്‌നേക്കറുടെയും ആദ്യത്തെ കുട്ടിയായി ജനിച്ചു. പതിനൊന്നാം വയസ്സിൽ ഗോവയുടെ സ്വതന്ത്ര്യത്തിനുള്ള പോരാട്ടത്തിൽ പങ്കാളിയായി. 1954-58 കാലഘട്ടത്തിൽ ധർവാദിലെ ഫാത്തിമ കോളേജിൽ നിന്ന് ആന്ത്രോപ്പോളജി, സോഷ്യോളജി, ചരിത്രം എന്നിവയിൽ ബിരുദം നേടി. തുടർന്ന് മുംബൈയിലെ എൽഫിൻസ്റ്റോൺ കോളേജിൽ നിന്ന് മാസ്റ്റർ ബിരുദം കരസ്ഥമാക്കി. ഗോവ, ദമൻ ദിയു കേന്ദ്രഭരണ പ്രദേശങ്ങൾ ഒരു മിച്ചുള്ള സംസ്ഥാനത്ത് 1963ൽ ജനാധിപത്യ രീതിയിൽ നടന്ന ആദ്യ തിരഞ്ഞെടുപ്പിൽ മത്സരിച്ച് അസംബ്ലിയിലേക്ക് വിജയിച്ചു.
അന്ത്യം
2016 ഒക്ടോബർ 28ന് അന്തരിച്ചു.
അവലംബം
വർഗ്ഗം:ഗോവയിലെ മുഖ്യമന്ത്രിമാർ വർഗ്ഗം:ഇന്ത്യയിലെ വനിതാ മുഖ്യമന്ത്രിമാർ വർഗ്ഗം:1935-ൽ ജനിച്ചവർ
റൈന കബായിവൻസ്‌ക
വളരെ പ്രസിദ്ധയായ ഒരു ബൾഗേറിയൻ ഓപ്പറ ഗായികയാണ് റൈന കബായിവൻസ്‌ക (English: Raina Kabaivanska (Райна Кабаиванска). അവരുടെ തലമുറയിലെ ഏറ്റവും ഓപ്‌റ സംഗീത ഗായികയാണ് റൈന.
ജനനം
ബൾഗേറിയയിലെ ബർഗാസിൽ 1934 ഡിസംബർ 15ന് ജനിച്ചു. ആദ്യകാലത്ത് റൈന ജകിമോവ എന്ന പേരായിരുന്നു. സോഫിയയിലായിരുന്നു പഠനം. 1957ൽ സോഫിയയിലെ ബൾഗേറിയൻ നാഷണൽ ഓപ്‌റയിലായിരുന്നു ആദ്യ അരങ്ങേറ്റം. പിന്നീട് ഉപരി പഠനത്തിനായി ഇറ്റലിയിലേക്ക് പോയി.
അംഗീകാരങ്ങൾ
ഇപ്പോൾ ഇറ്റലിയിലെ സിയാനയിൽ അക്കാദമിയ മ്യൂസിക്കൽ ചിഗിയാനയിൽ പ്രഫസറാണ് ജോലി സേവനം അനുഷ്ടിക്കുകയാണ്. കൂടാതെ ലോകത്തെ പ്രധാനപ്പെട്ട നിരവധി മത്സരങ്ങളുടെ ജൂറി അംഗമായും ഇവർ പ്രവർത്തിക്കുന്നുണ്ട്.
ശങ്കരാഭരണം (ചലച്ചിത്രം)
ഇതേ പേരിലുള്ള മേളകർത്താരാഗത്തെക്കുറിച്ച് അറിയുവാൻ ധീരശങ്കരാഭരണം കാണുക.
1979ലെ സ്വർണ്ണകമലം പുരസ്കാരം നേടിയ സംഗീതപ്രധാനമായ ചലചിത്രമാണ് ശങ്കരാഭരണം (തെലുങ്ക്: శంకరాభరణం, ഇംഗ്ലീഷ്: Sankarabharanam (Shankara's ornament)). കെ. വിശ്വനാഥ് സം‌വിധാനം ചെയ്ത ഈ ചലചിത്രം നിർമ്മിച്ചിരിക്കുന്നത് പൂർണ്ണോദയാ മൂവി ക്രിയേഷൻസ് ആണ്. തെലുഗു ചലചിത്ര വ്യവസായത്തിലെ എക്കാലത്തേയും മികച്ച ചിത്രമായ ശങ്കരാഭരണം, കർണ്ണാടക സംഗീതത്തിനു വന്നുകൊണ്ടിരിക്കുന്ന ക്ഷയാവസ്ഥയിലേക്കാണ് വിരൽ ചൂണ്ടുന്നത്. ചിത്രത്തിന്റെ വൻ വിജയത്തെത്തുടർന്ന് അതേ പേരിൽ തന്നെ ചിത്രം തമിഴിലും മലയാളത്തിലും മൊഴി മാറ്റി പ്രദർശനത്തിനെത്തി.
പശ്ചാത്തലം
ശങ്കരശാസ്ത്രികൾ (സോമയാജുലു) ഒരു പ്രസിദ്ധ സംഗീതജ്ഞനാണ്. അദ്ദേഹത്തിന്റെ കച്ചേരിക്ക് നിരവധി ശ്രോതാക്കളാണെത്തുന്നത്, അവരെല്ലാം അദ്ദേഹത്തെ ഒരു ദിവ്യപുരുഷനായിക്കണ്ട് ആരാധിക്കുന്നു. ധീരശങ്കരാഭരണം രാഗത്തിലുള്ള അദ്ദേഹത്തിന്റെ വൈദഗ്ദ്യം മൂലം ശങ്കരാഭരണം ശങ്കരശാസ്ത്രികൾ എന്ന പേരിൽ അദ്ദേഹം പരക്കെ അറിയപ്പെടുന്നത്. തുളസി (മഞ്ജു ഭാർ‌ഗ്ഗവി) ഒരു വേശ്യയുടെ പുത്രിയാണ്. അവൾക്ക് സംഗീതത്തിലും നൃത്തത്തിലും വലിയ താത്പര്യമുണ്ട്. എന്നാൽ അവളുടെ അമ്മയ്ക്ക് അവളേയും ഒരു വേശ്യയാക്കി മാറ്റാനും അതുവഴി പണം സമ്പാദിക്കാനുമാണ് ആഗ്രഹം. ഒരു ദിനം അവളെ ഒരു പണക്കാരൻ ലൈംഗികമായി പീഡിപ്പിക്കുന്നു. എന്നാൽ ഒടുവിൽ തന്റെ ഗുരുവിനെ അപമാനിക്കുന്നത് കേട്ട തുളസി അയാളെ വധിക്കുന്നു. അവൾ ജയിലിലെത്തിച്ചേരുകയും അവിടെ വച്ച് അവൾ ഗർഭിണിയാണെന്ന് തിരിച്ചറിയുന്നു. ശങ്കരശാസ്ത്രികൾ അവളെ ഒരു വക്കീലിനെക്കൊണ്ട് ജയിലിൽ നിന്ന് രക്ഷപെടുത്തി തന്റെ വീട്ടിലേക്ക് കൊണ്ടു പോകുന്നു.
എന്നാൽ അവൾ ഒരു കൊലപാതകിയും വേശ്യാപുത്രിയുമായതിനാൽ ശ്രേഷ്ഠബ്രാഹ്മണനായ ശങ്കരശാസ്ത്രികളുമൊത്ത് ജീവിക്കുന്നതിനെ എതിർത്തു. അദ്ദേഹത്തിന്റെ സഹചാരികൾ അദ്ദേഹത്തിന്റെ കച്ചേരി ബഹിഷ്കരിക്കുക വരെ ചെയ്തു. ഇതിനെത്തുടർന്ന് തുളസി വീട് ശാസ്ത്രികളുടെ വീട് വിട്ട് ഇറങ്ങിപോകുന്നു. വഴിമധ്യേ ഒരാൺകുട്ടിയെ പ്രസവിക്കുകയും ചെയ്തു.
പത്ത് വർഷത്തിനു ശേഷം പാശ്ചാത്യ സംഗീതത്തിന് ഭാരതത്തിൽ ആരാധകരേറി വരികയും കർണ്ണാടക സംഗീതത്തിന്റെ പ്രിയം ക്ഷയിച്ച് വരികയും ചെയ്തു. ഇതിനെത്തുടർന്ന് ശാസ്ത്രികൾക്ക് ആരാധകർ കുറഞ്ഞ് വരികയും അദ്ദേഹത്തിന് പണത്തിന്റെ ഞെരുക്കം അനുഭവപ്പെടുകയും ചെയ്തു. ഇതറിഞ്ഞ തുളസി ശാസ്ത്രികളെ അദ്ദേഹത്തിന്റെ സുഹൃത്തക്കൾ വഴി സഹായിക്കുന്നു, ഒപ്പം തന്റെ പുത്രനെ ശാസ്ത്രികളുടെ അടുത്തേക്ക് സംഗീതം അഭ്യസിക്കുന്നതിനായി അയച്ചു. ചന്ദ്രമോഹൻ എന്ന അധ്യാപകൻ ശാസ്ത്രികളുടെ മകളെ പ്രണയിക്കുന്നു. ഇതറിഞ്ഞ ശാസ്ത്രികൾ ഈ ബന്ധത്തെ ആദ്യം എതിർക്കുകയും എന്നാൽ പിന്നീട് സമ്മതിക്കുകയും ചെയ്യുന്നു.
ഇതിനിടയിൽ തുളസി അമ്മയിൽ നിന്ന് ലഭിച്ച വസ്തു വിൽക്കുകയും, അതിൽ നിന്ന് ലഭിച്ച വസ്തു വിറ്റു കിട്ടിയ പണമുപയോഗിച്ച് ശാസ്ത്രികളെ സഹായിക്കാൻ ശ്രമിക്കുകയും ചെയ്യുന്നു. അവർ ശാസ്ത്രിയുടെ മകളുടെ വിവാഹദിനത്തിൽ സ്വാമിയുടെ ഒരു കച്ചേരി സംഘടിപ്പിക്കുന്നു. തനിക്ക് തിരിച്ച് ലഭിച്ച ആരാധകരെ കണ്ട് ഇടയ്ക്ക് വച്ച് പാട്ട് മുറിഞ്ഞു പോകുകയും ചെയ്തു. തുളസിയുടെ പുത്രൻ മുറിഞ്ഞു പോയ ഗാനം മുഴുവിക്കുന്നു. തുളസിയുടെ മകനാണിതെന്ന് അറിഞ്ഞ ശാസ്ത്രികൾ അവനെ അനുഗ്രഹിക്കുകയും ഒപ്പം മരണപ്പെടുകയും ചെയ്യുന്നു. ഇതിനിടയിൽ ശാസ്ത്രികളുടെ പാദനമസ്കാരം ചെയ്യാനെത്തിയ തുളസിയും തന്റെ ഗുരുവിന്റെ പാദസമക്ഷം ദേഹവിയോഗം ചെയ്യുന്നതോടെ ചിത്രം അവസാനിക്കുന്നു.
കണ്ണികൾ
ചിത്രം, ഇന്റർനെറ്റ് മൂവി ഡേറ്റാബേസിൽ
വർഗ്ഗം:തെലുഗു ചലച്ചിത്രങ്ങൾ
സുർജിത് പാതർ
പഞ്ചാബി എഴുത്തുകാരനാണ് സുർജിത് പാതർ.
ജീവിതരേഖ
ജലന്ധർ ജില്ലയിലെ പാതറാണ് സുർജിത് പാതറിന്റെ സ്വദേശം. കപുർതലയിലെ രൺധീർ കോളേജിൽ നിന്നും പട്യാലയിലെ പഞ്ചാബി യൂണിവേഴ്സിറ്റിയിൽനിന്നും ബിരുദം നേടിയിട്ടുണ്ട്. ഗുരു നാനാക്ക് സർവകലാശാലയിൽ നിന്നും പി.എച്ച്.ഡി ബിരുദം നേടി. പഞ്ചാബ് അഗ്രികൾച്ചർ സർവകലാശാലയിൽ നിന്നും അധ്യാപകനായി വിരമിച്ചു. അറുപതുകളിൽ എഴുതാൻ തുടങ്ങി. ചണ്ഡീഗഢിലെ പഞ്ചാബി സാഹിത്യ അക്കാദമിയുടെ പ്രസിഡന്റാണ്.
സിനിമ
പഞ്ചാബി ചലച്ചിത്രമായ ഷഹീദ് ഉദ്ദം സിങ്ങിന്റെ സംഭാഷണം എഴുതിയത് സുർജിത് പാതറാണ്. ദീപ മേത്തയുടെ ഹെവൻ ഓൺ എർത്ത് എന്ന ചലച്ചിത്രത്തിനും സംഭാഷണം എഴുതിയിട്ടുണ്ട്.
പുറം കണ്ണികൾ
വർഗ്ഗം:1945-ൽ ജനിച്ചവർ വർഗ്ഗം:ജനുവരി 14-ന് ജനിച്ചവർ വർഗ്ഗം:പഞ്ചാബി കവികൾ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:ജീവിച്ചിരിക്കുന്ന പ്രമുഖർ
ഒപീലിയൺ
ആർത്രോപോഡ കളുടെ വിഭാഗമായ അരാക്നിഡ ക്ലാസിൽ ഉൾപ്പെട്ട ഒരു ജീവിയാണ് ഒപീലിയൺ. ഇവയെ ഹാർവെസ്റ്റ്മെൻ (Harvestmen) എന്നും വിളിക്കുന്നു. 2011 ഡിസംബർ വരെ 6,500 തരം ഒപീലിയണുകളെ കണ്ടെത്തിയിട്ടുണ്ട്. വംശനാശം സംഭവിച്ച ഒപീലിയണുകളെ കൂടി കൂട്ടിയാൽ ഏകദേശം 10,000 ഇൽ അധികം ആകും ഇവയുടെ ഇനങ്ങൾ. ഭൂമിയിൽ അന്റാർട്ടിക്ക ഒഴികെയുള്ള എല്ലാ പ്രദേശങ്ങളിലും ഒപീലിയണുകളെ കാണുവാൻ കഴിയും. 400 മില്യൻ വർഷങ്ങൾക്ക് മുൻപേ ഉണ്ടായിരുന്ന ഒപീലിയണുകളുടെ ഫോസിലുകൾ കണ്ടെത്തിയിട്ടുണ്ട്. ആ സമയത്ത് ഉണ്ടായിരുന്ന ഒപീലിയണുകളുടെ ശരീരഘടനയ്ക്ക് ഇന്നത്തെ ഒപീലിയണുകളുടെതുമായി യാതൊരു മാറ്റവും കാണപ്പെടുന്നില്ല. 400 മില്യൻ വർഷങ്ങൾക്ക് മുൻപും ഒപീലിയണുകൾ ഇന്നത്തേത്പോലെ തന്നെ ആയിരുന്നു.കണ്ടാൽ ചിലന്തികളുമായി സാദൃശ്യം തോന്നാം എങ്കിലും  ജൈവശാസ്ത്ര  പരമായി മൈറ്റ്കളും  തേൾ കളും ആണ് ഇവയുടെ അടുത്ത ബന്ധുക്കൾ. ചിലന്തികൾക്ക് ഒന്നിൽ അധികം ജോഡി കണ്ണുകൾ ഉണ്ടാകുമ്പോൾ ഇവയ്ക്ക് ഒരു ജോഡി കണ്ണുകൾ മാത്രമേഉള്ളൂ. ചിലന്തികൾക്ക് സെഫലോതോറാക്സ്‌ നിന്ന് ഘടനാപരമായി വേറിട്ട്‌ തന്നെ കുടൽ ഉണ്ടാകുമ്പോൾ ഇവയുടെ കുടലുകൾ സെഫലോതോറാക്സ്‌ ൽ തന്നെയാണ്.
യുണൈറ്റഡ് കിങ്ഡം, അമേരിക്കൻ ഐക്യനാടുകൾ തുടങ്ങിയ പ്രദേശങ്ങളിൽ ഇവയെ ഡാഡി ലോങ്ങ്‌ലെഗ് , ഗ്രാൻറ് ഡാഡി ലോങ്ങ്‌ലെഗ് തുടങ്ങിയ പേരുകളിലും വിളിക്കുന്നു.
കൂട്ടത്തോടെ കാണപ്പെടുന്ന ഒപീലിയണുകൾ
സ്വഭാവരീതി
മിക്ക ഒപീലിയണുകളും മിശ്രഭുക്കുകൾ ആണ്. ചെറിയ പ്രാണികൾ, ചെടികളുടെ ഭാഗങ്ങൾ , പൂപ്പൽ , ജീവികളുടെ മൃതമായ ഭാഗങ്ങൾ തുടങ്ങിയവ ഇവആഹരിക്കുന്നു. ഖര രൂപത്തിൽ ഉള്ള ഭക്ഷ്യവസ്തുക്കൾ ആഹരിക്കുന്നതിനാൽ പാരസൈറ്റ് ജീവികൾ ഇവയെ ബാധിക്കുന്നു. ഇണ ചേർന്ന ഉടനെയോ മാസങ്ങൾക്ക് ഉള്ളിലോ ആയി ഇവ മുട്ടകൾ ഇടുന്നു. ആൺ ഒപീലിയണുകൾ അവയുടെ വിഹാരമേഖല സംരക്ഷിക്കുന്നതിനായി ശ്രമിക്കുന്നു. ചില ഒപീലിയണുകൾ മുട്ടഇടുന്നതിനായി കൂടുകൾ ഉണ്ടാക്കുന്നതായും കണ്ടുവരുന്നു.
അവലംബം
വർഗ്ഗം:ആർത്രോപോഡകൾ
ഇബിലീസ് (ചലച്ചിത്രം)
ആസിഫ് അലി, മഡോണ സെബാസ്റ്റ്യൻ എന്നിവരെ കേന്ദ്രകഥാപാത്രങ്ങളാക്കി രോഹിത്‌ വി എസ് സംവിധാനം ചെയ്ത ചിത്രമാണ് ഇബിലീസ്. ഇച്ചായീസ് പ്രൊഡക്ഷൻസ് ആണ് ചിത്രം നിർമ്മിച്ചിരിക്കുന്നത്. 2018 ആഗസ്റ്റ് 3നാണ് ചിത്രം പുറത്തിറങ്ങിയത്. 1980 കാലഘട്ടമാണ് ചിത്രം പറയുന്നത്. ഒരു മാജിക്കൽ‌ ഫാന്റസി ജോണറിലാണ് ഇബിലീസ്‌ തയ്യാറാക്കിയിരിക്കുന്നത്. രോഹിത്ത് വി എസ് - ആസിഫ് അലി‌ കൂട്ടുകെട്ടിലെ രണ്ടാമത്തെ ചിത്രമാണ് ഇബിലീസ്. രോഹിത്തിന്റെ ആദ്യ സംവിധാനസംരംഭമായ അഡ്വെഞ്ചറസ് ഓഫ് ഓമനകുട്ടൻ എന്ന ചിത്രത്തിലും ആസിഫ് അലി തന്നെയായിരുന്നു നടൻ.
ജുബൈൽ
thumb|right|250px|ജുബൈലിലെ ഒരു സായാഹ്നം
സൗദി അറേബ്യയിലെ (കിഴക്കൻ പ്രവശ്യ (സൗദി അറേബ്യ)|കിഴക്കൻ പ്രവശ്യയിലെ]] പ്രധാന തുറമുഖ നഗരമാണ് ജുബൈൽ (അറബി: "الجبيل"). സൗദിയിലെ മൂന്നാമത്തെ വലിയ നഗരമായ ദമാമിനടുത്താണ് ജുബൈൽ വ്യവസായിക നഗരം സ്ഥിതിചെയ്യുന്നത്. 1975 വരെ അവികസിത പ്രദേശമായിരുന്നു ജുബൈൽ. 1975-ൽ സൗദീ ഗവണ്മെന്റ് ജുബൈലിന്റെ വികസനത്തിനായി പുതിയ പല പദ്ധതികൾ ആവിഷ്കരിക്കുകയും, ഇന്ന് ലോകത്തിലെ തന്നെ വലിയ ഇൻഡസ്ട്രിയൽ സിറ്റിയായി വളർത്തിയെടുക്കുകയും ചെയ്തു. 2009-ലെ ഏഴാം സെൻസസ് പ്രകാരം ഇവിടെ 150,367 ജനങ്ങൾ വസിക്കുന്നുണ്ട്.
ഗതാഗത സൗകര്യങ്ങൾ
അന്തരാഷ്ട്രനിലവാരത്തിലുള്ള റോഡ് ശ്രിംഖലയുള്ള നഗരമാണ് ജുബൈൽ. രാജ്യത്തിന്റെ ഏതൊരു നഗരത്തിലേക്ക് എത്തിപ്പെടാവുന്ന രീതിയിലാണ് റോഡുകൾ നിർമ്മിച്ചിരിക്കുന്നത്. വ്യവസായികനഗരമായ ജുബൈലിന്റെ ചരക്കുഗതാഗതത്തിനായി ജുബൈൽ വലിയൊരു തുറമുഖവുമുണ്ട്. തീവണ്ടിതാവളം, വീമാനതാവളം തുടങ്ങിയ ഗതാഗതസൗകര്യങ്ങൾ തൊട്ടടുത്ത ദമാം നഗരത്തിന്റേതാണ്.
സമീപ പ്രദേശങ്ങൾ
വർഗ്ഗം:സൗദി അറേബ്യയിലെ നഗരങ്ങൾ
സ്പൈനൽ മസ്കുലർ അട്രോഫി
മോട്ടോർ ന്യൂറോണുകൾ എന്നറിയപ്പെടുന്ന സുഷുമ്‌നാ നാഡികളിലെ നാഡീകോശങ്ങളെ നശിപ്പിക്കുന്ന പാരമ്പര്യരോഗങ്ങളുടെ ഒരു കൂട്ടമാണ് സ്പൈനൽ മസ്കുലർ അട്രോഫി (എസ്എംഎ). ഈ കേടുപാടുകൾ കാലക്രമേണ വഷളാകുന്നു ആഹാരം വിഴുങ്ങൽ, ശ്വസനം, ഇരുത്തം, നടത്തം തുടങ്ങിയ പ്രവർത്തനങ്ങളെ ബാധിക്കുന്നു.
അസാധാരണമായ ജീനുകളിലൂടെ മാതാപിതാക്കൾക്ക് സ്പൈനൽ മസ്കുലർ അട്രോഫി കുട്ടികൾക്ക് കൈമാറുന്നു. അസാധാരണമായ അല്ലെങ്കിൽ നഷ്‌ടമായ അതിജീവന മോട്ടോർ ന്യൂറോൺ 1 (SMN1) ജീൻ മൂലമാണ് SMA- യുടെ ഏറ്റവും സാധാരണ രൂപം. മോട്ടോർ ന്യൂറോണുകൾക്ക് ആവശ്യമായ പ്രോട്ടീൻ നിർമ്മിക്കാൻ ഈ ജീൻ കാരണമാകുന്നു.
രോഗലക്ഷണങ്ങൾ എത്ര കഠിനമാണെന്നും ഏത് പ്രായത്തിലാണ് അവർ ആരംഭിച്ചതെന്നും അടിസ്ഥാനമാക്കി എസ്‌എം‌എയെ പല തരങ്ങളായി തിരിച്ചിരിക്കുന്നു. കൂടുതൽ കഠിനമായ തരത്തിലുള്ളതിനാൽ, ഒരു കുട്ടി പ്രായപൂർത്തിയാകില്ല. രോഗലക്ഷണങ്ങൾ നിയന്ത്രിക്കാനും സങ്കീർണതകൾ തടയാനും ആയുസ്സ് വർദ്ധിപ്പിക്കാനും ചികിത്സകൾക്ക് കഴിയും.
ഏറ്റവും കഠിനമായത് ആണ് ഈ തരം. ഒരു കുട്ടി ഗർഭസ്ഥാവസ്ഥയിലുള്ളപ്പോൾ കുട്ടി കുറച്ച് ചലിക്കുകയോ ചലിക്കാതിരിക്കുലയോ ചെയ്യാം ഇത് അമ്മയ്ക്ക് മനസ്സിലാക്കാൻ കഴിയും. ജനിക്കുമ്പോൾ, കുട്ടി വളരെ ദുർബലനാകുകയും പേശികളുടെ എണ്ണം കുറയുകയും ചെയ്യും. ടൈപ്പ് 0 ഉപയോഗിച്ച് ജനിക്കുന്ന കുട്ടികൾ ശ്വസന തകരാറുമൂലം ശ്വാസകോശ സംബന്ധമായ തകരാറുകൾ കാരണം ആറുമാസത്തിൽ കൂടുതൽ നിലനിൽക്കില്ല.
സാധാരണയായി ജനനത്തിനും 6 മാസത്തിനും ഇടയിൽ വ്യക്തമാകും. മസിൽ ടോൺ കുറയുന്നതും മുലകുടിക്കുന്നതും വിഴുങ്ങുന്നതും ശ്വസിക്കുന്നതും പോലുള്ള പ്രശ്നങ്ങളാണ് ടൈപ്പ് 1 ന്റെ സവിശേഷത. എസ്‌എം‌എ ഉള്ള മിക്ക കുട്ടികൾക്കും സഹായമില്ലാതെ ഇരിക്കാൻ ബുദ്ധിമുട്ടാണ്. ചിലപ്പോൾ ടൈപ്പ് 1 ഉള്ള കുട്ടികൾക്ക് തവള പോലുള്ള ലെഗ് പോസ്ചർ ഉണ്ടാകാറുണ്ട്, കാരണം മറ്റ് സ്ഥാനങ്ങളിൽ കാലുകൾ പിടിക്കാൻ പേശികളുടെ ശക്തി കുറവാണ്. ലക്ഷണങ്ങൾ വേഗത്തിൽ പുരോഗമിക്കുന്നു. ടൈപ്പ് 1 ഉള്ള മിക്ക കുട്ടികളും ശ്വസന തകരാറുകൾ കാരണം രണ്ട് വർഷത്തിൽ താഴെയാണ് ജീവിക്കുന്നത്.
ഈ ഇന്റർമീഡിയറ്റ് തരം സാധാരണയായി ഒരു കുട്ടിയുടെ ജീവിതത്തിന്റെ ഒന്നര വർഷത്തിനുള്ളിൽ പ്രകടമാണ്. മിക്ക കുട്ടികൾക്കും സഹായമില്ലാതെ ഇരിക്കാൻ കഴിയും, പക്ഷേ അവർക്ക് നിൽക്കാനോ നടക്കാനോ വീൽചെയർ ആവശ്യമില്ല. പേശികളുടെ ബലഹീനത കാരണം, നട്ടെല്ല് സാധാരണയായി കാലക്രമേണ വളയുന്നു (സ്കോളിയോസിസ്), ഒരു കുട്ടിക്ക് പ്രായമാകുമ്പോൾ ഇരിക്കാനുള്ള കഴിവ് നഷ്ടപ്പെടാം. ശ്വസന പിന്തുണയും ആവശ്യമാണ്.
കുഗെൽബർഗ്-വെലാണ്ടർ സിൻഡ്രോം എന്നും വിളിക്കപ്പെടുന്ന ജുവനൈൽ തരത്തിലുള്ള ലക്ഷണങ്ങൾ ഒരു കുട്ടിയുടെ ജീവിതത്തിന്റെ ഒന്നര വർഷത്തിനുശേഷം ആരംഭിക്കുന്നു. മിക്ക കുട്ടികൾക്കും സഹായമില്ലാതെ നിൽക്കാനോ നടക്കാനോ കഴിയും. എന്നാൽ പേശികളുടെ ബലഹീനത പുരോഗമിക്കുന്നതിനാൽ, നടക്കാനും പടികൾ കയറാനും കാലക്രമേണ ബുദ്ധിമുട്ടായിരിക്കും. പിന്നീടുള്ള ജീവിതത്തിൽ ഒരു വീൽചെയർ ആവശ്യമാണ്. ശ്വസന പിന്തുണയും ആവശ്യമാണ്. ടൈപ്പ് III ഉള്ള ആളുകൾക്ക് സാധാരണ ആയുസ്സ് ഉണ്ട്.
വൈകി ആരംഭിക്കുന്ന തരത്തിലുള്ള ലക്ഷണങ്ങൾ സാധാരണയായി 30 വയസ്സിന് ശേഷം ആരംഭിക്കും. ഇതിന്റെ സവിശേഷത മിതമായ-മിതമായ വിറയൽ (വിറയൽ), പേശികളുടെ ബലഹീനത, അതുപോലെ പേശികളെ വലിച്ചെടുക്കൽ എന്നിവയാണ്. ടൈപ്പ് IV ഉള്ള ആളുകൾക്ക് സാധാരണ ആയുസ്സ് ഉണ്ട്.
അവലംബം
https://www.mayoclinic.org/what-is-spinal-muscular-atrophy/art-20491890
ട്രൗഡ്ലി ദ്വീപ്
അവലംബം
വർഗ്ഗം:കനേഡിയൻ ആർട്ടിക് ദ്വീപസമൂഹത്തിലെ ദ്വീപുകൾ
ഇന്ത്യയിലെ ഡിവിഷനുകളുടെ പട്ടിക
ഇന്ത്യൻ ഭരണഘടനയുടെ ആർട്ടിക്കിൾ 1 പ്രകാരം സംസ്ഥാനങ്ങളുടെയും കേന്ദ്ര ഭരണ പ്രദേശങ്ങളുടെയും ഒരു യൂണിയനാണ് ഇന്ത്യ. ചില സംസ്ഥാനങ്ങളും കേന്ദ്രഭരണ പ്രദേശങ്ങളും വീണ്ടും ഡിവിഷനുകളായി തിരിച്ചിരിക്കുന്നു. അവ ജില്ലകളുടെ ഗ്രൂപ്പുകൾ ഉൾക്കൊള്ളുന്നു. ഡിവിഷണൽ കമ്മീഷണർ എന്നറിയപ്പെടുന്ന ഇന്ത്യൻ സിവിൽ സർവീസിലെ ഒരു ഉദ്യോഗസ്ഥനാണ് ഒരു ഡിവിഷനെ നയിക്കുന്നത്. ഇന്ത്യയിൽ 102 ഡിവിഷനുകളുണ്ട്.
ആന്ധ്രാപ്രദേശ്, ഗോവ, ഗുജറാത്ത്, കേരളം, മണിപ്പൂർ, മിസോറാം, സിക്കിം, തമിഴ്‌നാട്, തെലങ്കാന, ത്രിപുര എന്നീ സംസ്ഥാനങ്ങളും കൂടാതെ അഞ്ച് കേന്ദ്രഭരണ പ്രദേശങ്ങളും  ഡിവിഷനുകളായി തിരിച്ചിട്ടില്ല.
ഡിവിഷനുകളുടെ പട്ടിക
വർഗ്ഗം:ഇന്ത്യയുമായി ബന്ധപ്പെട്ട പട്ടികകൾ
കാനഡ ദേശീയ ക്രിക്കറ്റ് ടീം
അന്താരാഷ്ട്ര ക്രിക്കറ്റിൽ കാനഡയെ പ്രതിനിധീകരിക്കുന്ന ക്രിക്കറ്റ് ടീമാണ് കാനഡ ക്രിക്കറ്റ് ടീം. കാനഡ ടീമിന് ടെസ്റ്റ് പദവി ലഭിച്ചിട്ടില്ല അതിനാൽ ഏകദിന ക്രിക്കറ്റിലും, ഫസ്റ്റ്-ക്ലാസ്സ് ക്രിക്കറ്റിലും മാത്രമാണ് അവർ പങ്കെടുക്കുന്നത്. 1844ൽ യു.എസ്.എ. ക്രിക്കറ്റ് ടീമിനെതിരെയാണ് അവർ ആദ്യമായി അന്താരാഷ്ട്ര തലത്തിൽ കളിക്കുന്നത്. 1968ലാണ് അവർക്ക് ഐ.സി.സി. അംഗത്വം ലഭിച്ചത്. ഡേവി ജേക്കബ്സ് ആണ് ഇപ്പോൾ ഈ ടീമിന്റെ നായകൻ. നാലു ലോകകപ്പുകളിൽ കാനഡ ടീം മത്സരിച്ചിട്ടുണ്ട്. എന്നാൽ ഗ്രൂപ്പ് തലത്തിനപ്പുറം മുന്നേറാൻ അവർക്ക് കഴിഞ്ഞിട്ടില്ല.
സൊണേക്വ മാർട്ടിൻ-ഗ്രീൻ
ഒരു അമേരിക്കൻ നടിയും നിർമ്മാതാവുമാണ് സൊണേക്വ മാർട്ടിൻ-ഗ്രീൻ (ജനനം മാർച്ച് 21, 1985). ദി വാക്കിങ് ഡെഡ് എന്ന ടെലിവിഷൻ പരമ്പരയിലെ സാഷാ വില്ലിംസ് എന്ന വേഷം ഏറെ പ്രശസ്തി നേടിക്കൊടുത്തു. 2012 മുതൽ 2017 വരെ അവർ ഈ കഥാപാത്രത്തെ അവതരിപ്പിച്ചു. ദ ഗുഡ് വൈഫ്‌ എന്ന പരമ്പരയിലെ കോർട്ണി വെൽസ് എന്ന പ്രാധാന്യമുള്ള ആദ്യ വേഷം ലഭിക്കുന്നതിന് മുൻപ് അവർ അനേകം സ്വതന്ത്ര ചിത്രങ്ങളിലും അഭിനയിച്ചു. വൺസ് അപ്പോൺ എ ടൈം, ന്യൂ ഗേൾ തുടങ്ങിയ പരമ്പരകളിലും ആവർത്തിക്കുന്ന റോളുകൾ ചെയ്തു. ഇപ്പോൾ അവർ സ്റ്റാർ ട്രെക്ക്: ഡിസ്കവറി എന്ന ടെലിവിഷൻ പരമ്പരയിൽ മൈക്കിൾ ബെർഹാം എന്ന വേഷം അഭിനയിക്കുന്നു.
ബാഹ്യ കണ്ണികൾ
വർഗ്ഗം:1985-ൽ ജനിച്ചവർ വർഗ്ഗം:അമേരിക്കൻ നടിമാർ വർഗ്ഗം:അമേരിക്കൻ ചലച്ചിത്ര നടിമാർ വർഗ്ഗം:അമേരിക്കൻ നാടകനടിമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:മാർച്ച് 21-ന് ജനിച്ചവർ വർഗ്ഗം:അമേരിക്കൻ ടെലിവിഷൻ നടിമാർ
ഗോബിന്ദ് സാഗർ
ഗോബിന്ദ് സാഗർ ഹിമാചൽ പ്രദേശിലെ ബിലാസ്പുർ ജില്ലയിലുള്ള മനുഷ്യനിർമ്മിതമായ തടാകമാണ് ഗോവിന്ദ് സാഗർ. ബക്രാഡാം മൂലമാണ് ഇത് രൂപപ്പെട്ടത്.
സത്‌ലജ് നദിയിലാണ് ഈ തടാകം സ്ഥിതിചെയ്യുന്നത്. പത്താമത്തെ സിഖ്ഗുരുവായ ഗുരുഗോബിന്ദ് സിങ്ങിന്റെ സ്മരണാർഥമാണ് തടാകത്തിന് ഈ പേർ കൊടുത്തത്. ബക്രാഡാം അതിന്റെ അടിത്തറയിൽ നിന്നും 225.5 മീ. ഉയരത്തിലാണ്. 1955ൽ പണിതുടങ്ങിയ ഡാം പൂർത്തിയാക്കിയത് 1962ൽ ആണ്. ഡാമിലെ ജലനിരപ്പ് നിലനിർത്തുന്നതിനായി ബിയാസ് നദിയെ 1976ൽ സത്‌ലജുമായി ബന്ധിപ്പിച്ചു.
സ്ഥാനവും മറ്റുകാര്യങ്ങളും
ജലസംഭരണി ബിലാസ്‌പൂർ, ഉന എന്നീ ജില്ലകളിലായാണ് സ്ഥിതിചെയ്യുന്നത്. ബിലാസ്‌പുർ ബക്രാഡാമിൽ നിന്നും ഏകദേശം 91 കി. മി അകലെയാണ്.
ജലകായിക വിനോദങ്ങൾ
ഹിമാചൽ പ്രദേശിലെ ബിലാസ്പ്പുരിലെ 56കി.മീ നീളവും 3 കി. മീ വീതിയുമുള്ള ഗോബിന്ദ്സാഗർ ജലസംഭരണിയിൽ പലതരം ജലകായികവിനോദങ്ങൾ നടക്കാറുണ്ട്. നീന്തൽ, സർഫിംഗ്, വാട്ടർസ്കീയിംഗ്, കയാക്കിംഗ്, തുഴയൽ, കാനോയിംഗ്, വാട്ടർ റിവർ റാഫ്റ്റിംഗ് എന്നിവ നടക്കുന്നു.
അവലംബം
വർഗ്ഗം:ഹിമാചൽ പ്രദേശിലെ തടാകങ്ങൾ
നാസിജർമനിയുടെ പോളണ്ടിലേക്കുള്ള അധിനിവേശം (1939)
വർഗ്ഗം:രണ്ടാം ലോകമഹായുദ്ധം
നർമ്മദ കനാൽ
പശ്ചിമ ഇന്ത്യയിൽ ഗുജറാത്തിലെ സർദാർ സരോവർ അണക്കെട്ടിൽ നിന്ന് ആരംഭിക്കുന്ന ഒരു കൃത്രിമ ജലസേചന കനാൽ ആണ് നർമ്മദ കനാൽ.  സർദാർ സരോവർ  ജലസംഭരണിയിൽ നിന്നും ഗുജറാത്ത് സംസ്ഥാനത്തിന്റെ ഉത്തരഭാഗങ്ങളിലേക്കും പിന്നീട് രാജസ്ഥാൻ സംസ്ഥാനത്തിലേക്കും വെള്ളം എത്തിക്കുന്ന  ഒരു കോണ്ടൂർ കനാൽ ആണിത്. പ്രധാന കനാലിന് 532 km ) നീളമുണ്ട് ( 458 km ഗുജറാത്തിലും പിന്നീട് 74 km രാജസ്ഥാനിൽ). ഇന്ത്യയിലെ ഏറ്റവും നീളം കൂടിയ രണ്ടാമത്തെ കനാൽ ( ഇന്ദിരാഗാന്ധി കനാലിന് ശേഷം) കൂടാതെ ജലം വഹിക്കാനുള്ള ശേഷിയുള്ള ഏറ്റവും വലിയ കനാൽ (ഉറവിടത്തിൽ 40,000 ക്യുസെക്സ്). പ്രധാന കനാൽ 21,29,000 ha കൃഷിയിടങ്ങളിൽ ( ഗുജറാത്തിൽ 18 ലക്ഷം ഹെക്ടറും രാജസ്ഥാനിൽ 2.5 ലക്ഷം ഹെക്ടറും) ജലസേചനം നൽകുന്ന 42 ബ്രാഞ്ച് കനാലുകളുമായി ബന്ധിപ്പിച്ചിരിക്കുന്നു.  നർമ്മദാ തടത്തിൽ നിന്ന് ഗുജറാത്തിലെയും രാജസ്ഥാനിലെയും മറ്റ് നദീതടങ്ങൾക്ക് കീഴിലുള്ള പ്രദേശങ്ങളിലേക്ക് പ്രതിവർഷം 9.5 ദശലക്ഷം ഏക്കർ അടി (എംഎഎഫ്) (ഏകദേശം 11.7 ബില്യൺ ക്യുബിക് മീറ്റർ (ബിസിഎം) ) വെള്ളം കൈമാറുന്നതിനാണ് കനാൽ രൂപകൽപ്പന ചെയ്തിരിക്കുന്നത്. (ഗുജറാത്തിന് 9 MAF ഉം രാജസ്ഥാനിൽ 0.5 MAF ഉം).
നിർമ്മാണ പദ്ധതി പൂർത്തിയായ ഉടൻ, 2008 24 ന് നർമ്മദ കനാൽ ഉദ്ഘാടനം ചെയ്തു. നവഗമിൽ അതിന്റെ തലയിൽ സെക്കൻഡിൽ 40,000 ക്യുബിക് അടി (cfs അല്ലെങ്കിൽ ക്യൂസെക്) വഹിക്കാനുള്ള ശേഷിയുണ്ട്, സഞ്ചോറിൽ 2,600 ക്യുസെക്‌സ് ആയി കുറഞ്ഞു. വഴിയിൽ നർമ്മദ മെയിൻ കനാൽ നിരവധി നദികളും ജലാശയങ്ങളും കടന്നുപോകുന്നു. പ്രധാന കനാലിന് തന്നെ 220 എംസിഎം (മില്യൺ ക്യുബിക് മീറ്റർ ) വെള്ളം മുഴുവൻ വിതരണ ആഴത്തിൽ ഉൾക്കൊള്ളാൻ കഴിയും. ജലവിതരണത്തിന് മാത്രമല്ല, സംവിധാനത്തിന്റെ പ്രതികരണ സമയം മെച്ചപ്പെടുത്തുന്നതിനായി ജലത്തിന്റെ സംഭരണത്തിനും ഇത് രൂപകൽപ്പന ചെയ്തിട്ടുള്ളതാണ്.
ഗുജറാത്തിലെ ജലസേചനം
പ്രധാന കനാലിന് ഗുജറാത്തിൽ 38 ശാഖകളുണ്ട്.
സൗരാഷ്ട്ര ബ്രാഞ്ച് കനാൽ
104.46 കിലോമീറ്റർ നീളവും 15002 cuft/s എന്ന അളവിൽ വെള്ളം  പുറംതള്ളുന്നതുമായ സൗരാഷ്ട്ര ശാഖ ഈ ശാഖകളിൽ ഏറ്റവും വലുതാണ്. സൗരാഷ്ട്ര ബ്രാഞ്ച് കനാലിൽ 52 m ) ജലത്തിൽ നിന്നുള്ള ഊർജം ഉപയോഗപ്പെടുത്താൻ 3 മിനി ജലവൈദ്യുത നിലയങ്ങളുണ്ട്. ആദ്യ 59 കി.മീ. തുടർന്ന്, 59 മുതൽ 104.46 കിലോമീറ്റർ വരെ 66 m ) വെള്ളം പമ്പ് ചെയ്യുന്നതിന് ഭോഗാവോ - II റിസർവോയറിലേക്ക് കടക്കുന്നതിന് മുമ്പ് മുകളിലേക്ക്. അഞ്ച് പമ്പിംഗ് സ്റ്റേഷനുകളുണ്ട്.
രാജസ്ഥാനിലെ ജലസേചനം
നർമ്മദാ നദി രാജസ്ഥാനിലൂടെ ഒഴുകുന്നില്ലെങ്കിലും രാജസ്ഥാനിലെ ഒരു പ്രദേശവും നർമ്മദാ തടത്തിൽ വരുന്നില്ലെങ്കിലും, അയൽ സംസ്ഥാനമായ ഗുജറാത്തിലൂടെ ഒഴുകുന്ന നർമ്മദാ നദിയിൽ നിന്നുള്ള വെള്ളം ഉപയോഗിച്ച് അതിന്റെ ഭൂമി നനയ്ക്കാനും കർഷകരെ പ്രേരിപ്പിക്കാനും പരിഗണിക്കപ്പെട്ടു. പാകിസ്ഥാനുമായുള്ള അന്താരാഷ്ട്ര അതിർത്തിയോട് ചേർന്നുള്ള പ്രദേശങ്ങൾ. 458 km ഗുജറാത്തിലെ ജലോറിലെ സഞ്ചോർ തഹസിൽ ഷിലുവിന് സമീപം നർമ്മദ കനാൽ രാജസ്ഥാനിലേക്ക് പ്രവേശിക്കുന്നു. 74 km 9 പ്രധാന ഡിസ്ട്രിബ്യൂട്ടറികളുള്ള പ്രധാന കനാൽ 1477 km2 ) വിസ്തൃതിയിൽ പ്രവർത്തിക്കുന്നു, 124 ഗ്രാമങ്ങൾ ഉൾപ്പെടെ. മൊത്തത്തിൽ, ജലോറിലെയും ബാർമറിലെയും 233 വില്ലേജുകളിലായി 246000 ha ജലസേചനം നടത്താനും 1,336 ഗ്രാമങ്ങൾക്ക് കുടിവെള്ളം നൽകാനും ഇത് രൂപകൽപ്പന ചെയ്തിട്ടുണ്ട്.
മറ്റ് പദ്ധതികളെ അപേക്ഷിച്ച് നർമ്മദ കനാലിന് ചില പ്രത്യേകതകളുണ്ട്:
സൌരോര്ജ പാനലുകൾ
ഒരു 1 km സോളാർ കനാലുകൾ സ്ഥാപിക്കുന്നു 1 MW ) ഉത്പാദിപ്പിക്കുന്നതിനായി ചന്ദ്രസൻ ഗ്രാമത്തിന് സമീപമുള്ള സാനന്ദ് ബ്രാഞ്ച് കനാലിന്റെ പൈലറ്റ് പ്രോജക്ട് വിഭാഗം വൈദ്യുതി. സോളാർ പാനലുകൾ കനാലിലെ ജലത്തിന്റെ ബാഷ്പീകരണം പ്രതിവർഷം. 9000000 litres ) കുറയ്ക്കുമെന്ന് പ്രവചിക്കപ്പെടുന്നു.
അവലംബം
വർഗ്ഗം:ഇന്ത്യയിലെ ജലസേചനകനാലുകൾ
മംഗോളിയൻ മണൽക്കോഴി
മംഗോളിയൻ മണൽക്കോഴിയ്ക്ക്   lesser sand plover എന്നു ആംഗല നാമവുംCharadrius mongolus എന്നു ശാസ്ത്രീയ നാമവും ആകുന്നു. വെള്ളത്തിൽ നടന്ന് ഇര പിടിക്കുന്ന പക്ഷിയാണ്. ദേശാടന പക്ഷിയാണ്. ഒക്ടോബർ-മാർച്ച് മാസങ്ങളിൽ കേരളത്തിൽ കാണുന്നു.
രൂപവിവരണം
കാലുകളും കൊക്കും നീണ്ടതാണ്. ശരീരം നരച്ച ചാര നിറം, നേരീയ വരകളുണ്ട്. കൺപുരികം, അടിവശം, താടി എന്നീ ഭാഗങ്ങൾ വെള്ളയാണ്.മാറിടത്തിന് പുറകിലെ നിറത്തിന്റെ മങ്ങിയ നിറമാണ്.കൊക്കും നെറ്റിയും ചേരുന്ന ഭാഗം വെള്ളയാണ്. കാലിന് ചാര നിറമോ മങ്ങിയ ചാര നിറമൊ ആണ്. ചെറിയ മണൽ കോഴിയേയും വലിയ മണൽ കോഴിയേയും വലിപ്പം കൊണ്ട് തിരിച്ചറിയാം. ഒറ്റ്യ്ക്കു കണ്ടാൽ തിരിച്ചറിയുക എളുപ്പമല്ല. കൊക്കിന്റെ വലിപ്പമാണ് തിരിച്ചറിയാനുള്ള എളുപ്പ മാർഗ്ഗം. ചെറിയ മണൽ കോഴി കുറേ കൂടി ഇരുണ്ടതാണ്.
പ്രജനനം
ഹിമാലയ ത്തിലും സൈബീരിയയിൽ തീരത്തോട് ചേർന്ന സമതലങ്ങളിലും പ്രജനനം നടത്തുന്നു. നിലത്ത് ഉണ്ടാക്കുന്ന കൂട്ടിൽ മൂന്ന് മുട്ടകളിടും.
വിതരണം
കിഴക്കൻ ആഫ്രിക്ക, തെക്കെ ഏഷ്യ,, ആസ്ത്രേലിയ എന്നിവിടങ്ങളിലേക്ക് ദേശാടാനം നടത്തുന്നു.
അവലംബം
•	Garner, Martin, Ian Lewington and Russell Slack (2003) Mongolian and Lesser Sand Plovers: an identification overview Birding World 16(9): 377-85 •	Identification Guide: Lesser and Greater Sand Plovers :http://www.sunbittern.com/id-sandplovers.html •	Shorebirds by Hayman, Marchant and Prater ISBN 0-7099-203
വർഗ്ഗം:കേരളത്തിലെ പക്ഷികൾ വർഗ്ഗം:മണൽകോഴികൾ
മോൻ ജനത
ബർമ്മയിലെ ഒരു ഗോത്ര ജനവിഭാഗമാണ് മോൻ ജനത-(Mon people). ഇപ്പോഴത്തെ മ്യാൻമറിലെ മോൻ സംസ്ഥാനത്തും പെഗു ഡിവിഷനും ബാഗോ ഡിവിഷനും ചേർന്നുള്ള ബാഗോ പ്രവിശ്യയിലുമാണ് ഈ ജനത വസിക്കുന്നത്. കൂടാതെ ബർമ്മയുടേയും തായ്‌ലാന്റിന്റേയും തെക്കൻ തീരത്തും ഇർറവാഡി നദീമുഖ തുരുത്തിലും മോൻ ജനങ്ങൾ വസിക്കുന്നുണ്ട്. തെക്കുകിഴക്കൻ ഏഷ്യയിലെ ആദ്യകാല ജനതയിൽ ഉൾപ്പെട്ട ഒരു വിഭാഗമാണ് മോൻ ജനത. ഇൻഡോചൈനയിൽ ബുദ്ധമതത്തിലെ ഒരു അവാന്തര വിഭാഗമായ ഥേരവാദ ബുദ്ധിസം പ്രചരിപ്പിച്ചത് ഈ ജനതയാണ്. ബർമ്മൻ സംസ്‌കാരത്തിന്റെ സ്വാധീനമായിരുന്നു മോൻ ജനതയുടെ പ്രധാന സ്രോതസ്സ്. ആസ്‌ട്രോഏഷ്യാറ്റിക് ഭാഷയായ മോൻ ഭാഷയാണ് ഇവർ സംസാരിക്കുന്നത്. ദക്ഷിണപൂർവേഷ്യൻ രാജ്യങ്ങളിൽ എട്ട് കോടിയോളം ജനങ്ങൾ ഉപയോഗിക്കുന്ന ഭാഷകളെ ദക്ഷിണപൂർവേഷ്യൻ ഭാഷകൾ എന്നോ ആസ്‌ട്രോഏഷ്യാറ്റിക് ഭാഷകൾ എന്നോ അറിയപ്പെടുന്നുടുന്നുണ്ട്. തായ്‌ലാന്റിലെ ആദിമ ജനവിഭാഗമായ നിയാഹ് കുർ ജനതയും മോൻ ജനതയുടെതും പൊതുവായ ഒരു ഉറവിടമാണെന്നാണ് കരുതുന്നത്. കിഴക്കൻ മോൻ ജനത തായ്‌ലാന്റിലെ നിലവിലെ രാജകുടുംബത്തിൽ പെട്ടവരാണ്, വളരെ മുൻപ് തായ് സംസ്‌കാരത്തിലേക്ക് സ്വംശീകരിച്ച മോൻ വംശജരാണ് ഇവർ. എന്നാലും ജങ്കിരി രാജവംശത്തിലെ സ്ത്രീകൾ അവരുടെ അനുഷ്ടാനങ്ങൾ ഇപ്പോയും നിലനിർത്തുന്നുണ്ട്. അവരുടെ മോൻ പാരമ്പര്യങ്ങളും തായ് കോർട്ടിൽ ഇപ്പോഴും സജീവമായി നിലനിർത്തുന്നുണ്ട്. ബർമ്മയിലെ പടിഞ്ഞാറൻ മോൻ ജനത, വലിയ തോതിൽ ബമർ സൊസൈറ്റിയാൽ ആഗിരണം ചെയ്യപ്പെട്ടിരിക്കുന്നു, എന്നാൽ, തങ്ങളുടെ ഭാഷയും സംസ്‌കാരവും കാത്തുസൂക്ഷിക്കുമെന്നും രാഷ്ട്രീയ സ്വയം ഭരണവകാശം വീണ്ടെടുക്കാനുള്ള പോരാട്ടം തുടരുകയാണ് ഇവർ ബർമ്മയിലെ മോൻ ജനത അവരുടെ പരമ്പരാഗത് മേഖലകളെ അടിസ്ഥാനമാക്കി മൂന്ന് ഉപവിഭാഗങ്ങളായി തരംതിരിച്ചിരിക്കുന്നു. ഇർറാവഡി ഡൽറ്റയിലെ പത്തീനിലുള്ള മോൻ ജനത മാൻ നിയ എന്നും മധ്യ പ്രവിശ്യയിലെ ബാഗോവിലുള്ള മോൻ ജനങ്ങൾ മാൻ ദുയിൻ തെക്കുകിഴക്കൻ മൊട്ടമയിലുള്ള മോൻ വംശം മാൻ ഡ എന്ന പേരിലുമാണ് അറിയപ്പെടുന്നത്. മോൻ ജനതയും ബമർ ജനതയും പൊതുവായി ജനിക പരമായി ചില സാമ്യതകൾ അടുത്ത കാലത്ത് നടന്ന പഠനങ്ങൾ സൂചിപ്പിക്കുന്ന തെളിവുകൾ കണ്ടെത്തിയിട്ടുണ്ട്.
ചരിത്രം
തെക്കുകിഴക്കൻ ഏഷ്യയുടെ വടക്ക് ഭാഗത്ത് ചൈനവരെയും,കിഴക്ക് ചൈനാ സമുദ്രം വരെയും വ്യപിച്ചു കിടക്കുന്ന മുനമ്പായ ഇന്തോചൈനയിലെ ആദ്യകാല ഗോത്രങ്ങളിൽ ഒന്നാണ് മോൻ ജനതയെന്നാണ് വിശ്വാസം. (ഇന്നത്തെ കംബോഡിയ,വിയറ്റ്‌നാം,ലാവോസ് എന്നീ രാജ്യങ്ങൾ ഉൾക്കൊള്ളുന്ന പ്രദേശമാണ് ഇന്തോചൈന. ) ഈ ജനത മധ്യ തായ്‌ലാന്റിൻ ആറു മുതൽ 13ആം നൂറ്റാണ്ടുവരെ ദ്വാരവതി (Dvaravati) നാഗരികത ഉൾപ്പെടെ ചില നാഗരികതകളും സ്ഥാപിച്ചിരുന്നു. അവരുടെ സംസ്‌കാരം തായ്‌ലാന്റിലെ ഏറ്റവും വലിയ പ്രവിശ്യയായിരുന്ന ഇസാൻ വരെ വ്യാപിച്ചു. മധ്യ ലാവോസിലെ ശ്രി ഗോതാപുര, നോർത്ത് ഈസ്‌റ്റേൺ തായ്‌ലാന്റ്, നോർത്തേൺ തായ്‌ലാന്റിലെ ഹരിപുൻചായി, താറ്റോൺ കിംഗ്ഡം വരെ ഇവരുടെ സ്വാധീനം വ്യാപിച്ചിരുന്നു.
തങ്ങളുടെ ഹിന്ദു സമകാലികരായ ഖെമർ, ചാം ജനങ്ങളിൽ നിന്നും വ്യത്യസ്തമായി ശ്രിലങ്കയിൽ നിന്നുള്ള ഥേരവാദ മിഷണറിമാരിൽ നിന്ന് ആദ്യമായി ബുദ്ധമതം സ്വീകരിച്ചത് മോൻ ജനതയായിരുന്നു. എഡി 550ൽ ഉപയോഗിച്ചതെന്ന് കരുതുന്ന പുരാതന മോൻ കൈയെഴുത്ത് പ്രമാണങ്ങൾ മധ്യ തായ്‌ലാന്റിലെ സരബുരി പ്രവിശ്യയിലെ ഒരുഗുഹയിൽ നിന്ന് കണ്ടെത്തി. മോൻ ജനത പല്ലവ അക്ഷരമാല സ്വീകരിച്ചിരുന്നു.
എന്നാൽ, താറ്റോൺ രാജവംശവുമായി ബന്ധപ്പെട്ട യാതോരു അവശിഷ്ടങ്ങളും കണ്ടെത്തിയിട്ടില്ല. ബമർ ജനതയുടെയും നോർത്തേൺ തായ്‌ലാന്റിലെ ലന്ന രാജവംശത്തേയും കുറിച്ച് ഇതിൽ പരാമർശമുണ്ടായിരുന്നു.
അവലംബം
വർഗ്ഗം:വംശീയ വിഭാഗങ്ങൾ
ഫോട്ടോപിക് കാഴ്ച
വലത്ത്‌|ലഘുചിത്രം|300x300ബിന്ദു| 1931 സിഐഇ ഫോട്ടോപിക് [[luminosity function|ലൂമിനോസിറ്റി ഫംഗ്ഷൻ. തിരശ്ചീന അക്ഷത്തിലെ തരംഗദൈർഘ്യം നാനോമീറ്ററിൽ ആണ്.]] പ്രകാശപൂരിതമായ (തിളക്കം 10 സിഡി/മീറ്റർ² മുതൽ 10 8 സിഡി/മീറ്റർ² വരെ) അവസ്ഥയിലെ കാഴ്ചയാണ് ഫോട്ടോപിക് കാഴ്ച എന്നറിയപ്പെടുന്നത്. മനുഷ്യരിലും മറ്റ് പല മൃഗങ്ങളിലും, റെറ്റിനയിലെ കോൺ കോശങ്ങൾ ഫോട്ടോപിക് ദർശനത്തിനോടൊപ്പം സ്കോട്ടോപിക് ദർശനത്തിലുള്ളതിനേക്കാൾ ഉയർന്ന കാഴ്ചയ്ക്കും (വിഷ്വൽ അക്വിറ്റി), വർണ്ണ ദർശനത്തിനും, ടെമ്പറൽ റെസല്യൂഷനും സഹായിക്കുന്നു.
മനുഷ്യന്റെ കണ്ണിലെ മൂന്ന് തരം കോണുകൾ, മൂന്നു തരം നിറങ്ങൾ തിരിച്ചറിയാൻ സഹായിക്കുന്നു. കോണുകളുടെ ബയോളജിക്കൽ പിഗ്മെന്റുകൾക്ക് 420 നാ.മീ (നീല), 534 നാ.മീ (നീല-പച്ച), 564 നാ.മീ (മഞ്ഞ-പച്ച) തരംഗദൈർഘ്യങ്ങളിൽ പരമാവധി ആഗിരണ മൂല്യങ്ങളുണ്ട്. ദൃശ്യമാകുന്ന സ്പെക്ട്രത്തിൽ ഉടനീളം കാഴ്ച നൽകുന്നതിന് അവയുടെ സംവേദനക്ഷമത ശ്രേണികൾ ഓവർലാപ്പ് ചെയ്യുന്നുമുണ്ട്. 555 നാ.മീ (പച്ച) തരംഗദൈർഘ്യത്തിൽ, 683 ലൂമെൻ/വാട്ട് ആണ് പരമാവധി ലൂമിന്സ് എഫികസി. നിർവചനം അനുസരിച്ച്, 5.4 ഹെർട്സ് ആവൃത്തിയിലുള്ള പ്രകാശത്തിന് 683 ലൂമെൻ/വാട്ട് ലൂമിനസ് എഫികസി ഉണ്ട്.
ഒരു വ്യക്തി ഫോട്ടോപിക് ആയിരിക്കുമ്പോൾ, തരംഗദൈർഘ്യങ്ങൾക്കനുസരിച്ച് റെറ്റിനയിൽ പതിക്കുന്ന പ്രകാശത്തിന്റെ തീവ്രതയും വ്യത്യാസപ്പെടുന്നു. ഉദാഹരണത്തിന് നീല-പച്ച തരംഗദൈർഘ്യം (500 നാ.മീ) ആണെങ്കിൽ, പ്രകാശത്തിന്റെ 50% റെറ്റിനയുടെ ഇമേജ് പോയിന്റിൽ എത്തുന്നു.
ഫോട്ടോപിക് ദർശനത്തിൽ അഡാപ്റ്റേഷൻ വളരെ വേഗതയുള്ളതാണ്; ഫോട്ടോപിക് കാഴ്ചയിയിലേക്കുള്ള അഡാപ്റ്റേഷൻ 5 മിനിറ്റിനുള്ളിൽ സംഭവിക്കാം, പക്ഷേ ഫോട്ടോപികിൽ നിന്ന് സ്കോട്ടോപികിലേക്ക് മാറാൻ 30 മിനിറ്റ് എടുക്കും.
പ്രായം കൂടുന്നതിനനുസരിച്ച് ഫോട്ടോപിക് സ്പേഷ്യൽ കോൺട്രാസ്റ്റ് സെൻസിറ്റിവിറ്റി നഷ്ടപ്പെടും. എഴുപതുകളിലെത്തിയവർക്ക് ഉയർന്ന സ്പേഷ്യൽ ഫ്രീക്വൻസികൾ കണ്ടെത്തുന്നതിന് ഇരുപതുകളിലുള്ളവരേക്കാൾ ഏകദേശം മൂന്നിരട്ടി പ്രകാശ തീവ്രത ആവശ്യമാണ്.
കുറഞ്ഞ വെളിച്ചത്തിൽ ഉള്ള കാഴ്ചയ്ക്ക്, മനുഷ്യ കണ്ണ് സ്കോട്ടോപിക് ദർശനം ഉപയോഗിക്കുന്നു (ലൂമിനൻസ് ലെവൽ 10 −6 മുതൽ 10 −3.5 cd /m2 വരെ), അതേപോലെ ഇന്റർമീഡിയറ്റ് അവസ്ഥയിൽ കണ്ണ് മെസോപിക് ദർശനവും ( ലൂമിനൻസ് ലെവൽ 10−3 മുതൽ 100.5 cd /m2 വരെ) ഉപയോഗിക്കുന്നു.
പരാമർശങ്ങൾ
വർഗ്ഗം:കാഴ്ച വർഗ്ഗം:കണ്ണ് വർഗ്ഗം:നേത്രവിജ്ഞാനം
ലോകത്തിലെ ഏറ്റവും ഉയരമുള്ള കെട്ടിടങ്ങളുടെ പട്ടിക
ട്രക്ചറൽ ഉയരത്തിനെ അടിസ്ഥാനമാക്കി ലോകത്തിലെ ഏറ്റവും ഉയരമുള്ള അംബരചുംബികളുടെ ഒരു പട്ടികയാണ് ഇത്. നിർമ്മാണത്തിലിരിക്കുന്ന കെട്ടിടങ്ങളെ ഈ പട്ടികയിൽ ഉൾപ്പെടുത്തിയിട്ടില്ല.
അവലംബം
വർഗ്ഗം:അംബരചുംബികൾ വർഗ്ഗം:നിർമ്മിതികൾ
ഓർക്ക (സഹായ സാങ്കേതികവിദ്യ)
ഗ്നോം പദ്ധതിയുടെ ഭാഗമായി രൂപകല്പന ചെയ്ത, ഗ്നു ലിനക്സ് ഓപ്പറേറ്റിങ് സിസ്റ്റത്തിൽ പ്രവർത്തിക്കുന്ന ഒരു സ്വതന്ത്ര സ്ക്രീൻ റീഡിങ് സോഫ്റ്റ്‍വെയറാണ് ഓർക്ക. കാഴ്ചപരിമിതിയുള്ളവർക്ക് പ്രയോജനപ്രദമാകുന്ന തരത്തിലാണ് ഈ സോഫ്റ്റ്‍വെയർ രൂപകല്പന ചെയ്തിരിക്കുന്നത്.
വിവിധ തരത്തിലുള്ള സംഭാഷണങ്ങളുടെ സങ്കലനം വഴിയും ബ്രെയിൽ ഉപയോഗപ്പെടുത്തിയും നിർമ്മിച്ചിട്ടുള്ള ഓർക്ക, അസിസ്റ്റീവ് ടെക്നോളജി സർവീസ് പ്രൊവൈഡർ ഇന്റർഫേസ് പിന്തുണയ്ക്കുന്ന എല്ലാ ആപ്ലിക്കേഷനുകളിലും ടൂൾകിറ്റുകളിലും പ്രവർത്തിക്കുന്നതാണ്.
അവലംബം
വർഗ്ഗം:സോഫ്റ്റ്‌വെയർ
കോശസിദ്ധാന്തം
കോശങ്ങളുടെ സവിശേഷതയെപ്പറ്റി വിവരിക്കുന്ന, ജീവശാസ്ത്രത്തിലെ ഒരു ശാസ്ത്രീയസിദ്ധാന്തമാണ് കോശസിദ്ധാന്തം. അത് എല്ലാ ജീവികളുടെയും അവയുടെ പ്രത്യുല്പാദനത്തിന്റെയും അടിസ്ഥാന ഘടകമായ. കോശത്തിന്റെ സ്വഭാവം വിശദീകരിക്കുന്നു. 1839-ൽ മാത്യാസ് ജേക്കബ് ഷ്ലീഡനും തിയൊഡോർ ഷ്വാനും ചേർന്നാണ് ഇത് അവതരിപ്പിച്ചത്. ജീവശാസ്ത്രത്തിന്റെ വളർച്ചയിലെ സുപ്രധാനമായ ഒരു നാഴികക്കല്ലായി ഇന്നും ഈ സിദ്ധാന്തം നിലനിൽക്കുന്നു. മൂന്നു അടിസ്ഥാന തത്ത്വങ്ങളാണു കോശസിദ്ധാന്തത്തിനുള്ളത്. അവ താഴെക്കൊടുക്കുന്നു:
സൂക്ഷ്മദർശിനികൾ
സൂക്ഷ്മദർശിനികളുടെ കണ്ടുപിടിത്തത്തിനു ശേഷമാണു കോശങ്ങളെ കണ്ടെത്താൻ കഴിഞ്ഞത്. റോമക്കാർക്കു ഭൂതക്കണ്ണാടി നിർമ്മിക്കാൻ അറിയാമായിരുന്നു. ഭൂതക്കണ്ണാടിയ്ക്കടിയിൽ വച്ച വസ്തുക്കൾ വലുതായിക്കാണപ്പെടുന്നതായി അവർ കണ്ടെത്തി. ഇറ്റലിയിൽ 12ആം നൂറ്റാണ്ടിൽ സാല്വീനോ ഡി അർമാതെ ഒരു കണ്ണിൽ വച്ച് ഉപയോഗിക്കാവുന്ന കണ്ണട നിർമ്മിച്ചു. ഒരു കണ്ണുവച്ച് വസ്തുക്കളെ വലുതാക്കി കാണാൻ ഇങ്ങനെ കഴിഞ്ഞു. 1590ൽ ഡച്ച് കണ്ണട നിർമ്മാതാവായ സക്കറിയാസ് ജാൻസെൻ ലെൻസുകൾ വച്ചു പരീക്ഷണം ചെയ്തിരുന്നു. ഇതു സൂക്ഷ്മദർശിനികളുടെ നിർമ്മാണത്തിനു വഴിവച്ചു. ജാൻസെൻ തന്റെ പരീക്ഷണങ്ങളിലൂടെ 9x വരെ വലിപ്പത്തിൽ കാണാനുള്ള സംവിധാനമുണ്ടാക്കിയിരുന്നു. പക്ഷെ വസ്തു വ്യക്തതയില്ലതെയാണു കാണപ്പെട്ടത്. 1595ൽ ജൻസെനും അദ്ദേഹത്തിന്റെ പിതാവും കൂടി ആദ്യ സംയുക്ത സൂക്ഷ്മദർശിനി (compound microscope) നിർമ്മിച്ചു. ഭൂതക്കണ്ണാടികൾക്കു വസ്തുക്കളെ വലുതാക്കിക്കാണിക്കാൻ കഴിവുണ്ടെങ്കിലും അവയെ സൂക്ഷ്മദർശിനികൾ ആയി കരുതിയിരുന്നില്ല. ഒരു സംയുക്ത സൂക്ഷ്മദർശിനിക്ക് ഒരു കുഴലിനു രണ്ടറ്റത്തും ഓരോ ലെൻസു വീതമുണ്ട്. എന്നിരുന്നാലും,യഥാർത്ഥത്തിൽ ആദ്യമായി ഒരു സൂക്ഷ്മദർശിനി കണ്ടുപിടിക്കുകയും ഉപയോഗിക്കുകയും ചെയ്തത് അന്റൺ വാൻ ല്യൂവെൻ ഹോക്ക് തന്നെയാണ്. 1648ൽ തുണിക്കച്ചവടക്കാരനായിരുന്ന അദ്ദേഹത്തിനു ആംസ്റ്റെർഡാമിൽ വച്ച്, ഒരു തൊഴില്പരിശീലനപരിപാടിയിൽ പങ്കെടുത്തപ്പോൾ അവിടെ വച്ച് കണ്ട ഒരു സൂക്ഷ്മദർശിനിയിൽ താല്പര്യം തോന്നി. 1668 നു മുൻപ് ഏതോ ഒരു നാളിൽ അദ്ദേഹം ലെൻസുകൾ ഉരച്ചുണ്ടാക്കാൻ പഠിച്ചു. ഇതു അവസാനം സ്വന്തമായി ഒരു നല്ല സൂക്ഷ്മദർശിനി നിർമ്മിക്കുവാൻ അദ്ദേഹത്തെ പ്രാപ്തനാക്കി. അദ്ദേഹത്തിന്റേത് ശക്തികൂടിയ ലളിതമായ ഒറ്റ ലെൻസ് ഭൂതക്കണ്ണാടിയായിരുന്നു. അതൊരു സംയുക്ത സൂക്ഷ്മദർശിനി ആയിരുന്നില്ല. പക്ഷെ ഇതിന് 270x ശക്തിയുണ്ടായിരുന്നു. ഇതു വലിയ ഒരു പുരോഗമനം തന്നെയായിരുന്നു. കാരണം, അദ്ദേഹത്തിനു മുൻപ് പരമാവധി 50x (50 ഇരട്ടി) ശക്തിയുള്ള സൂക്ഷ്മദർശിനി മാത്രമേ കണ്ടുപിടിച്ചിരുന്നുള്ളു. ല്യൂവെൻ ഹോക്കിന്റെ സൂക്ഷ്മദർശിനിയേക്കാൾ ശക്തിയുള്ള ഒരു സൂക്ഷ്മദർശിനി നിർമ്മിക്കുവാൻ200 വർഷങ്ങൾക്കു ശേഷം 1850കൾ വരെ ആർക്കും കഴിഞ്ഞില്ല. സൂക്ഷ്മദർശിനികൾ നിർമ്മിച്ചിരുന്ന കാൾ സീസ്സ് എന്ന ജർമൻ എഞ്ചിനീയർ ആണു അദ്ദേഹം ഉപയോഗിച്ചിരുന്ന ലെൻസുകൾക്കു മാറ്റം വരുത്താൻ പിന്നീട് ശ്രമിച്ചത്. പക്ഷെ ഇവയുടെ ദർശനനിലവാരം കൂട്ടൻ അദ്ദേഹത്തിനു സ്വയം കഴിഞ്ഞില്ല. അദ്ദേഹം ഓട്ടോ സ്കോട്ട് ഏണസ്റ്റ് അബ്ബി എന്നിവരുടെ സഹായത്താലാണു അദ്ദേഹം അതു സാധിച്ചത്. പിന്നീട് 1920കളിൽ ഇലക്ട്രോൺ സൂക്ഷ്മദർശിനി (electron microscope) വികസിപ്പിച്ചു. ഇതുപയോഗിച്ച് ഒരു തരംഗദൈർഘ്യത്തിനേക്കാൾ ചെറിയ വസ്തുക്കളെ വരെ കാണാൻ നമുക്കു കഴിവുണ്ടാക്കി.. ശാസ്ത്രത്തിന്റെ സാധ്യതകൾ മാറ്റിമറിക്കാൻ ഈ കണ്ടുപിടിത്തത്തിനായി.
ചരിത്ര പശ്ചാത്തലം
1665ൽ റോബർട്ട് ഹൂക്ക് ആണ് ആദ്യമായി കോശത്തെ കണ്ടെത്തിയത്. അദ്ദേഹത്തിന്റെ പുസ്തകമായ മൈക്രോഗ്രാഫിയ എന്ന പുസ്തകത്തിൽ തന്റെ കണ്ടുപിടിത്തത്തെപ്പറ്റി വിവരിക്കുന്നുണ്ട്. തന്റെ പ്രാകൃതമായ സംയുക്ത സൂക്ഷ്മദർശിനിയിലൂടെ അദ്ദേഹം നിരീക്ഷിച്ച 60 വ്യത്യസ്ത വസ്തുക്കളുടെ വിശദാംശങ്ങൾ ഈ പുസ്തകത്തിൽ വിവരിക്കുന്നു. ഒരു നിരീക്ഷണം കോർക്കിന്റെ വളരെ നേർത്ത ഛേദം ഉപയോഗിച്ചായിരുന്നു. ഹൂക്ക് അനേക എണ്ണം ചെറുസുഷിരങ്ങൾ ഈ കോർക്കിന്റെ ഛേദത്തിൽ കണ്ടു. അദ്ദേഹം അവയ്ക്ക് അറകൾ എന്ന അർഥമുള്ള സെൽ (cell - കോശങ്ങൾ) എന്ന പേരു നൽകി. ഈ വാക്ക് ലാറ്റിൻ വാക്കായ 'സെല്ല' (cella) യിൽ നിന്നാണുണ്ടായത്. സന്യാസിമാർ താമസിക്കുന്നതു പോലുള്ള ചെറിയ മുറിയെന്നാണ് ഇതിനർത്ഥം. സെല്ലുലേ (cellulae)എന്നും ഈ സുഷിരങ്ങൾ അറിയപ്പെട്ടു. ആറു വശങ്ങളുള്ള സുഷിരങ്ങളായ തേനീച്ചയുടെ അറകളെയും ഇങ്ങനെ വിളിക്കുന്നുണ്ട്. എന്നിരുന്നാലും, റോബർട്ട് ഹൂക്കിനു ഇവയുടെ യഥാർഥ ഘടനയോ ധർമ്മമോ അറിയില്ലായിരുന്നു. സസ്യകലകളിലെ പൊള്ളയായ കോശഭിത്തികളാണ് ഹൂക്ക്, സെൽ (അറകൾ) എന്നു കരുതിയത്. അദ്ദേഹത്തിന്റെ കാലത്തുള്ള ശക്തികുറഞ്ഞ സൂക്ഷ്മദർശിനിയിലൂടെ ഹൂക്കിനു താൻ നിരീക്ഷിച്ച കോശങ്ങളിലെ മറ്റു കോശഭാഗങ്ങൾ കണ്ടെത്താൻ കഴിയുമായിരുന്നില്ല. അതിനാൽ, അദ്ദേഹം ഈ സെല്ലുലേ (അറകൾ) ജീവനുള്ളവയാണെന്നു ചിന്തിച്ചില്ല. അദ്ദേഹത്തിന്റെ നിരീക്ഷണങ്ങളിൽ മിക്ക ജീവകോശത്തിലും കാണപ്പെടുന്ന മർമ്മമോ മറ്റെന്തെങ്കിലും അവയവങ്ങളോ കാണാനായില്ല.
കോശസിദ്ധാന്തത്തിന്റെ ആധുനിക വ്യാഖ്യാനം
ആധുനിക കോശസിദ്ധാന്തത്തിന്റെ പൊതുവായി അംഗീകരിച്ച ഭാഗങ്ങൾ:
വിവിധ തരം കോശങ്ങൾ
കോശങ്ങളെ താഴെപ്പറയുന്ന ഉപവിഭാഗങ്ങളിൽപ്പെടുത്താം:
റഫറൻസ്
വർഗ്ഗം:കോശജീവശാസ്ത്രം
മേരി വെലാർദി
സ്വിസ് കലാകാരിയാണ് മേരി വെലാർദി (ജനനം : 1977). ഇൻസ്റ്റലേഷൻ, വീഡിയോ, ചിത്രങ്ങള്, ഫോട്ടോ, ശബ്ദം എന്നീ മാധ്യമങ്ങളെല്ലാം ഇവർ സർഗ്ഗസൃഷ്ടിക്കായി ഉപയോഗപ്പെടുത്താറുണ്ട്.
സി. ഗോപാലൻ നായർ
ഫോക്‌ലോർ ഗവേഷകനും ബാലസാഹിത്യകാരനുമായിരുന്നു '''സി.ജി.എൻ. ചേമഞ്ചേരി എന്ന പേരിലെഴുതിയിരുന്ന സി. ഗോപാലൻ നായർ''' (മരണം : 26 മാർച്ച് 2014). മലബാറിലെ അനുഷ്ഠാന കലകളായ തെയ്യം, തിറ, ബലിക്കളം എന്നിവയെക്കുറിച്ച് നിരവധി പഠനങ്ങൾ നടത്തിയിരുന്നു.
മേരി വെലാർദി
ജീവിതരേഖ
സ്വിറ്റ്സർലന്റിലെ ജനീവയിൽ ജനിച്ചു. ജനീവയും ഫ്രാൻസിലെ പാരീസും കേന്ദ്രീകരിച്ചു പ്രവർത്തിക്കുന്നു.
സി. ഗോപാലൻ നായർ
ജീവിതരേഖ
വെങ്ങളം യു.പി. സ്‌കൂൾ, ചേമഞ്ചേരി കൊളക്കാട് യു.പി. സ്‌കൂൾ, പൊയിൽക്കാവ് ഹൈസ്‌കൂൾ എന്നിവിടങ്ങളിൽ അധ്യാപകനായിരുന്നു. ഗ്രന്ഥശാലാപ്രസ്ഥാനത്തിലും സഹകരണ മേഖലയിലും പ്രവർത്തിച്ചു. വിരമിച്ചശേഷം ദീർഘകാലം മാതൃഭൂമിയിൽ പ്രൂഫ് റീഡറായിരുന്നു. തപസ്യ കലാ സാഹിത്യ വേദിയുടെ കൊയിലാണ്ടി താലൂക്ക് അദ്ധ്യക്ഷനായി പ്രവർത്തിച്ചിരുന്നു.
അവലംബം
വർഗ്ഗം:കേരളത്തിലെ നാടോടിവിജ്ഞാനികൾ വർഗ്ഗം:കോഴിക്കോട് ജില്ലയിൽ ജനിച്ചവർ വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ
മേരി വെലാർദി
സൃഷ്ടികൾ
സമയവുമായി അഗാധമായ ബന്ധം പുലർത്തുന്നവയും മനുഷ്യരാശിയുടെ ഭൂതവും വർത്തമാനവും ഭാവിയുമായി ബന്ധപ്പെടുന്ന കണ്ണികൾ അടുത്തറിയാൻശ്രമിക്കുന്നവയുമാണ് മേരിവെലാർദിയുടെ സൃഷ്ടികൾ.
കൊച്ചി മുസിരിസ് ബിനലെ 2014 ൽ
ലഘുചിത്രം|മേരി വെലാർദിയുടെ ഫ്യൂച്ചർപെർഫെക്റ്റ്, ട്വന്റി ഫസ്റ് സെഞ്ച്വറി എന്ന ഇൻസ്റ്റളേഷൻ കാണുന്നവർ ഇരുപതാം നൂറ്റാണ്ടിലെ സയൻസ് ഫിക്ഷൻ പുസ്തകങ്ങളിൽ നിന്നും സിനിമകളിൽ നിന്നും പെറുക്കിയെടുത്തിട്ടുള്ള പ്രതിഷ്ടാപനമാണ് ഫ്യൂച്ചർപെർഫെക്റ്റ്, ട്വന്റി ഫസ്റ് സെഞ്ച്വറി (2006). ഇരുപത്തിയൊന്നാം നൂറ്റാണ്ടിന്റെ സമയരേഖയാണ് ഈ കലാസൃഷ്ടി.ശാസ്ത്രമേഖലയിൽ നിന്നും ജനപ്രിയ സംസ്കാരത്തിൽ നിന്നും കണ്ടെടുത്ത രൂപങ്ങൾ കൂട്ടിയോജിപ്പിച്ചുകൊണ്ട് 'ഭാവിയുടെ ഓർമ്മ' സൃഷ്ടിക്കുകയാണ് വെലാർദി ചെയ്യുന്നത്.
പുറം കണ്ണികൾ
വർഗ്ഗം:സ്വിസ് കലാകാരികൾ വർഗ്ഗം:1977-ൽ ജനിച്ചവർ
പി. ഗംഗാധരൻ
കേരളത്തിലെ ഒരു കമ്മ്യൂണിസ്റ്റ് പ്രവർത്തകനും, തൊഴിലാളി പ്രവർത്തകനും പത്രപ്രവർത്തകനും മുൻ നിയമസഭാംഗവുമായിരുന്നു '''പി. ഗംഗാധരൻ'''. പള്ളുരുത്തി നിയമസഭാമണ്ഡലത്തിൽ നിന്നും സി.പി.ഐ.എം. സ്ഥാനാർഥിയായി വിജയിച്ചാണ് ഇദ്ദേഹം മൂന്നാം കേരളനിയമസഭയിൽ അംഗമായത്.
ആദ്യകാല ജീവിതം
1910 ഓഗസ്റ്റ് പത്തിന് പള്ളുരുത്തിയിൽ ജനിച്ചു. കടേഭാഗം പാണ്ഡിക ശാലപ്പറമ്പിൽ കുഞ്ഞുണ്ണിയുടെയും നാരായണിയുടേയും രണ്ടാമത്തെ മകനായിരുന്നു ഗംഗാധരൻ. രണ്ട് മകനും ഒരു മകളുമടങ്ങുന്നതായിരുന്നു അദ്ദേഹത്തിന്റെ കുടുംബം. നാലാം ക്ലാസ്സുവരെ പഠിച്ച ഗംഗാധരൻ പള്ളുരുത്തിയിലെ ശ്രീധർമ്മ പരിപാലന യോഗം സ്കൂളിലായിരുന്നു വിദ്യാഭ്യാസം പൂർത്തിയാക്കിയത്, ഈ സ്കൂൾ സ്ഥാപിച്ചത് ശ്രീനാരായണഗുരുവായിരുന്നു. ആക്കാലത്ത് ആലുവ അദ്വൈതാശ്രമമത്തിൽ നിന്ന്  പള്ളുരുത്തി നടക്കടവിൽ വള്ളമിറങ്ങുന്ന ശ്രീനാരായണഗുരു വിശ്രമിച്ചിരുന്നത് പി.ഗംഗാധരന്റെ തറവാട്ടുവീട്ടിലായിരുന്നു. അദ്ദേഹത്തിന്റെ ജേഷ്ഠൻ ജോലി ചെയ്ത വെളിച്ചണ്ണ മില്ലിൽ കൊപ്ര ഉണക്കാനിട്ടിരിക്കുന്ന സ്ഥലത്ത് കാക്കയെ ഓടിക്കുന്ന ജോലിയായിരുന്നു അദ്ദേഹത്തിന് ആദ്യം ലഭിച്ചത്. എന്നാൽ അധികം വൈകാതെ തന്നെ ഈ തൊഴിൽ അദ്ദേഹത്തിന് നഷ്ടപ്പെട്ടു. അതിനു ശേഷം അദ്ദേഹം ശിവഗിരി മഠത്തിൽ ചേർന്ന് ശ്രീനാരയണ ഗുരിവിന്റെ ശിഷ്യനാവുകയും അക്കാലത്ത് നടന്ന ഉപ്പുകുറുക്കൽ പ്രസ്ഥാനത്തിൽ പങ്കേടുത്ത് ജയിൽ വാസം അനുഷ്ഠിക്കുകയും ചെയ്തു.
രാഷ്ട്രീയ ജീവിതം
ഇന്ത്യൻ നാഷണൽ കോൺഗ്രസിലൂടെ രാഷ്ട്രീയത്തിൽ പ്രവേശിച്ച അദ്ദേഹം 1937-ൽ കോൺഗ്രസ് സോഷ്യലിസ്റ്റ് പാർട്ടിയിൽ ചേരുകയും 1939-ൽ കമ്മ്യൂണിസ്റ്റ് പാർട്ടിയിൽ അംഗമാവുകയും ചെയ്തു. കമ്യൂണിസ്റ്റ് പാർട്ടിയുടെ സ്ഥാപകയോഗമായ പിണറായി സമ്മേളനത്തിൽ അദ്ദേഹം പങ്കെടുത്തിരുന്നു. പുന്നപ്ര വയലാർ സമരം, ചാലിയം സത്യാഗ്രഹം, പാലിയം സമരം, കൂട്ടങ്കുളം സമരം, അന്തിക്കാട് ചെത്തു തൊഴിലാളി സമരം മുതലായവയുമായി ബന്ധപ്പെട്ട് നിരവധി തവണ ജയിൽ വാസം അനുഷ്ഠിച്ചിരുന്ന ഇദ്ദേഹം കമ്മ്യൂണിസ്റ്റ് പാർട്ടിയുടെ സംസ്ഥാന എക്സിക്യൂട്ടീവിലും സംസ്ഥാന കൗൺസിലിലും അംഗമായിരുന്നു. കൊച്ചി രാജ്യത്തെ തൊഴിലാളി പ്രവർത്തനത്തിന് തുടക്കം കുറിച്ച നേതാവായിരുന്നു പി. ഗംഗാധരൻ. കേരള എസ്.എസ്.എൻ.ഡി.പി.ക്ക് രൂപം കൊടുക്കുകയും അതിന്റെ ഓർഗനൈസിംഗ് സെക്രട്ടറിയുമായിരുന്നു അദ്ദേഹം. സർക്കാർ സർവ്വീസിലെ സംവരണവുമായി ബന്ധപ്പെട്ട അഭിപ്രായ വ്യത്യാസത്തെ തുടർന്ന് 1972-ൽ അദ്ദേഹത്തെ സി.പി.എം. പാർട്ടിയിൽ നിന്ന് പുറത്താക്കി. തുടർന്ന് എസ്.ആർ.പി.(സോഷ്യലിസ്റ്റ് റിപബ്ലിക്കൻ പാർട്ടി) എന്ന് ഒരു പാർട്ടി സ്ഥാപിക്കുകയും അതിന്റെ സംസ്ഥാന ജനറൽ സെക്രട്ടറി ആകുകയും ചെയ്തു. 1965ലും 1967ലും നടന്ന തിരഞ്ഞെടുപ്പുകളിൽ പള്ളുരുത്തി മണ്ഡലത്തിൽ പ്രഗൽഭനായ കോൺഗ്രസ് നേതാവ് എ.എൽ. ജേക്കബിനെ ഇദ്ദേഹം പരാജയപ്പെടുത്തിയിരുന്നു, എന്നാൽ 1970-ൽ മണ്ഡലം മാറി പറവൂരിൽ നിന്ന് മത്സരിച്ചെങ്കിലും കെ.ടി. ജോർജ്ജിനോട് പരാജയപ്പെട്ടു.
സരസൻ എന്ന മാസികയുടേയും, ജനത എന്ന ദിനപത്രത്തിന്റേയും പ്രകാശം ആഴ്ചപ്പതിപ്പിന്റേയും എഡിറ്ററും, അഭിമാനി, ജനശക്തി എന്നീ ആഴചപ്പതിപ്പുകളുടെ പത്രാധിപ സമിതിയംഗവുമായിരുന്നു പി. ഗംഗാധരൻ. കേരള സർവകലാശാല സെനറ്റംഗം, സി.പി.എം സംസ്ഥാന സമിതിയംഗം എന്നീ നിലകളിലും ഇദ്ദേഹം പ്രവർത്തിച്ചിരുന്നു.
അവലംബം
വർഗ്ഗം:1910-ൽ ജനിച്ചവർ വർഗ്ഗം:ഓഗസ്റ്റ് 10-ന് ജനിച്ചവർ വർഗ്ഗം:1985-ൽ മരിച്ചവർ വർഗ്ഗം:മാർച്ച് 21-ന് മരിച്ചവർ വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:1965-ലെ കേരളനിയമസഭയിലേക്ക് തിരഞ്ഞെടുക്കപ്പെട്ടവർ വർഗ്ഗം:മൂന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ പത്രപ്രവർത്തകർ വർഗ്ഗം:സി.പി.ഐ.എം.ൽ നിന്നും പുറത്താക്കപ്പെട്ട നേതാക്കൾ
റോബർട്ട് ബ്രൂം
സ്കോട്‌ലന്റുകാരനായ സൗത്ത് ആഫ്രിക്കക്കാരനായ ഡോക്ടറും പാലിയന്റോളജിസ്റ്റും ആയിരുന്നു റോബർട്ട് ബ്രൂം (30 November 1866, Paisley – 6 April 1951). 1895-ൽ മെഡിക്കൽ ഡോക്ടറായ അദ്ദേഹം, ഗ്ലാസ്ഗ്ലോ സർവ്വകലാശാലയിൽനിന്നും ഡി എസ് സി എടുത്തു.
ദക്ഷിണാഫ്രിക്കയിൽ ജിയോളജിയുടെയും ജന്തുശാസ്ത്രത്തിന്റെയും പ്രൊഫസ്സർ ആയി അദ്ദേഹം, അവിടത്തെ സ്റ്റെല്ലെൻബോഷിലെ വിക്ടോറിയാ കോളിജിൽ ജോലിചെയ്തു. പിന്നീട്, കേപ്‌ടൗണിലുള്ള ദക്ഷിണാഫ്രിക്കൻ മ്യൂസിയത്തിലെ കശേരുകികളുടെ പാലിയന്റോളജിയുടെ സംരക്ഷകനായി.
ജീവിതം
ജോൺ ബ്രൂമിന്റെ മകനായി പൈസ്ലിയിൽ ജനിച്ചു. മാതാവ്, ആഗ്നസ് ഹണ്ടർ ഷീറർ ആയിരുന്നു.
1893-ൽ മാറി ബയേഡ് ബെയ്‌ലിയെ വിവാഹം കഴിച്ചു.
ദക്ഷിണാഫ്രിക്കയിലെ പ്രിട്ടോറിയായിൽ അന്തരിച്ചു.
സംഭാവനകൾ
ബ്രൂം ആണ് ആദ്യമായി സസ്തനിരൂപത്തിലുള്ള ഉരഗങ്ങളെപ്പറ്റി പഠിച്ചത്. റെയ്മണ്ട് ഡാർട്ട് ആസ്ട്രലോപിത്തേക്കസ് വംശത്തിൽപ്പെട്ട കുഞ്ഞിന്റെ ഫോസിൽ അവശിഷ്ടം കണ്ടുപിടിച്ചതറിഞ്ഞ് പാലിഅയന്റോളജിയിൽ അദ്ദേഹത്തിന് അതിയായ താത്പര്യം തോന്നി. പക്ഷെ അദ്ദേഹത്തിന്റെ ജോലിക്കു പ്രയാസം നേരിട്ടു. അങ്ങനെ അദ്ദേഹം പട്ടിണിയിലായി. ബ്രൂമിന്റെ നിലയെപ്പറ്റി ഡാർട് ജാൻ സ്മട്സിനു കത്തയച്ചു. സ്മട്സ് ദക്ഷിണാഫ്രിക്കൻ സർക്കാരിൽ സമ്മർദ്ദം ചെലുത്തിയതിൻപ്രകാരം, 1934ൽ ബ്രൂമിനെ റ്റ്രാൻസ്വാൾ മ്യൂസിയത്തിന്റെ പാലിഅയന്റോളജിയുടെ അസിസ്റ്റന്റായി ബ്രൂമിനെ നിയമിച്ചു.
അവലംബം
വർഗ്ഗം:1866-ൽ ജനിച്ചവർ വർഗ്ഗം:1951-ൽ മരിച്ചവർ വർഗ്ഗം:റോയൽ സൊസൈറ്റിയുടെ അംഗങ്ങൾ
ഫെർറ്റൈൽ ക്രസന്റ്
നൈൽ,യൂഫ്രട്ടീസ്,ടൈഗ്രിസ്നദികളുടെ ഫലഭൂയിഷ്ഠമായ പ്രദേശമാണ് ഫെർറ്റൈൽ ക്രസന്റ് (Fertile Crescent ) എന്ന വാക്ക് കൊണ്ട് ഉദ്ദേശിക്കുന്നത്. ഈ പ്രദേശങ്ങൾ ഭൂപടത്തിൽ ഒരു ചന്ദ്രക്കലയുടെ ആകൃതിയിൽ കാണപ്പെടുന്നു എന്നതിനാൽ ഷിക്കാഗോ സർവ്വകലാശാലയിലെ പുരാവസ്തു ഗവേഷകൻ ആയ ജെയിംസ് ഹെൻറി ബ്രീസ്റ്റഡ ആണ് ഫെർറ്റൈൽ ക്രസന്റ് എന്ന വാക്ക് ആദ്യമായി പരാമർശിച്ചത്. ഇന്ന് ഫെർറ്റൈൽ ക്രസന്റ് എന്ന വാക്കിനു ഭൂമിശാസ്ത്ര പരമായി മാത്രമല്ല നയതന്ത്രപരമായും അർഥങ്ങൾ കൈവന്നു.
ചരിത്രപരമായി മെസപ്പൊട്ടേമിയ,ഫിനീഷ്യൻ, സുമേറിയൻ,അസീറിയൻ,ഈജിപ്ഷ്യൻ സംസ്കാരങ്ങൾ ഇവിടെയാണ് വികാസം പ്രാപിച്ചത്. . ഇന്ന് ഇറാക്ക്,കുവൈറ്റ്,സിറിയ,ലെബനൻ,ജോർദാൻ,ഇസ്രായേൽ,പാലസ്തീൻ,സൈപ്രസ്,ഈജിപ്ത്,തുർക്കി,ഇറാൻ എന്നീ രാജ്യങ്ങളിൽ ഈ ചന്ദ്രക്കല വ്യാപിച്ചു കിടക്കുന്നു.
അവലംബം
വർഗ്ഗം:സംസ്കാരം വർഗ്ഗം:സംസ്കാരം പ്രദേശം തിരിച്ച് വർഗ്ഗം:പുരാതന ഈജിപ്റ്റ്‌ വർഗ്ഗം:പുരാതന ജനപദങ്ങൾ
അരുണാ സായിറാം
ഒരു ഭാരതീയ സംഗീതജ്ഞയാണ് അരുണാ സായിറാം (English: Aruna Sairam. Tamil: அருணா சாய்ராம்)
ജീവിതരേഖ
30 ഒക്ടോബർ 1952-ൽ മുംബൈയിൽ ജനനം. പിതാവ്: സേതുരാമൻ. മാതാവ്: രാജലക്ഷ്മി. സംഗീതത്തിന്റെ ആദ്യപാഠങ്ങൾ മാതാപിതാക്കളിൽ നിന്നുതന്നെയായിരുന്നു. സംഗീതകലാനിധി ടി. വൃന്ദ, എസ്. രാമചന്ദ്രൻ, എ. എസ്. മണി, പ്രൊഫ. ടി. ആർ. സുബ്രഹ്മണ്യം, കെ. എസ്. നാരായണസ്വാമി, ഡോ. ബാലമുരളീകൃഷ്ണ, എസ്. കെ. വൈദ്യനാഥൻ, പല്ലവി വെങ്കിട്ടരാമ അയ്യർ തുടങ്ങിയ സംഗീതജ്ഞർ ഗുരുക്കൻമാരായിരുന്നു. ഇന്ത്യയിലും വിദേശങ്ങളിലുമായി നിരവധി സംഗീതക്കച്ചേരികൾ അവതരിപ്പിച്ചിട്ടുണ്ട്.
ആദരം
നിരവധി പുരസ്‌കാരങ്ങൾ നേടിയിട്ടുണ്ട്. അവയിൽ പ്രധാനപ്പെട്ടവ:
അവലംബം
വർഗ്ഗം:കർണ്ണാടകസംഗീതജ്ഞർ വർഗ്ഗം:ഇന്ത്യൻ ശാസ്ത്രീയസംഗീതം വർഗ്ഗം:1960-ൽ ജനിച്ചവർ വർഗ്ഗം:സംഗീതകലാനിധി പുരസ്കാരം ലഭിച്ചവർ
ഗോവയിലെ ജില്ലകളുടെ പട്ടിക
ലഘുചിത്രം|276x276ബിന്ദു|ഗോവയുടെ ജില്ലകളുടെ ഭൂപടം.1. വടക്കൻ ഗോവ 2. തെക്കൻ ഗോവ ഇന്ത്യൻ സംസ്ഥാനമായ ഗോവയെ രണ്ട് ജില്ലകളായി തിരിച്ചിരിക്കുന്നു: വടക്കൻ ഗോവ, ദക്ഷിണ ഗോവ.
ഭരണപരമായ ഘടന
വടക്കൻ ഗോവയെ മൂന്ന് ഉപവിഭാഗങ്ങളായി തിരിച്ചിരിക്കുന്നു -
കൂടാതെ അഞ്ച് താലൂക്കുകളും  -  തിസ്വാദി (പനജി), ബർദേസ് ( മപുസ ), പെർനെം, ബിച്ചോലിം, സത്താരി ( വാൽപോയ് ).
തെക്കൻ ഗോവയെ അഞ്ച് ഉപവിഭാഗങ്ങളായി തിരിച്ചിരിക്കുന്നു -
ഏഴ് താലൂക്കുകളും  -  പോണ്ട, മോർമുഗാവോ, സാൽസെറ്റ്( മർഗോവോ ), ക്വിപെം, കാനക്കോണ ( ചൗഡി ), സാങ്ഗേം, ധർബന്ദോര. ( 2015 ജനുവരിയിൽ പോണ്ട താലൂക്ക് വടക്കൻ ഗോവയിൽ നിന്ന് തെക്കൻ ഗോവയിലേക്ക് മാറ്റി).
റഫറൻസുകൾ
വർഗ്ഗം:ഇന്ത്യയിലെ ജില്ലകളുടെ പട്ടികകൾ
എം.വി. പാർവതി
നാട്ടിപ്പാട്ട് കലാകാരിയാണ് '''എം.വി. പാർവതി'''. കേരള ഫോക്‌ലോർ അക്കാദമിയുടെ പുരസ്കാരം ലഭിച്ചിട്ടുണ്ട്. ഒട്ടനവധി നാടൻപാട്ടുകളുടെ അപൂർവശേഖരത്തിന്റെ ഉടമയാണ്. ആകാശവാണിയുടെ 'പൂവേ പൊലി പൊലി' പരിപാടിയിലും നാട്ടിപ്പാട്ട് അവതരിപ്പിച്ചിരുന്നു.
ജീവിതരേഖ
കൊടക്കാട് പൊള്ളപ്പൊയി സ്വദേശിയാണ്. 50 വർഷത്തിലധികമായ് നാട്ടിപ്പാട്ട് അവതരണം നടത്തുന്നുണ്ട്. കേരള സംഗീത നാടക അക്കാദമിയുടെ നാടൻ കലാമേളകളിലും ടൂറിസം വകുപ്പ് സംഘടിപ്പിച്ച നാടൻപാട്ടുമേളയിലും നാട്ടിപ്പാട്ട് അവതരണം നടത്താറുണ്ട്.
അവലംബം
വർഗ്ഗം:ഫോക്‌ലോർ അക്കാദമി പുരസ്‌കാരം ലഭിച്ചവർ വർഗ്ഗം:കേരളത്തിലെ നാടോടിവിജ്ഞാനികൾ
ചന്ദ്രപ്രഭു
എട്ടാമത്തെ ജൈനതീർത്ഥങ്കരനാണ് ചന്ദ്രപ്രഭു(ചന്ദ്രപ്രഭ). ഇക്ഷ്വാകു വംശത്തിൽ ജനിച്ച ഇദ്ദേഹത്തിന്റെ പിതാവ് മഹാരാജാ മഹാസേനനും മഹാറാണി ലക്ഷ്മണാദേവിയുമാണ്. ചന്ദ്രപുരിയിലായിരുന്നു ഇദ്ദേഹത്തിന്റെ ജനനം.
അവലംബം
വർഗ്ഗം:തീർത്ഥങ്കരന്മാർ
പെരെൻ ജില്ല
ഇന്ത്യയുടെ വടക്ക് കിഴക്കൻ സംസ്ഥാനമായ നാഗാലാന്ഡിലെ പതിനൊന്ന് ജില്ലകളിൽ അവസാനം രൂപീകൃതമായ ജില്ലയാണ് പെരെൻ. നാഗാലാൻഡിന്റെ കൊഹിമ ജില്ല വിഭജിച്ചാണ് 2003 ആഗസ്റ്റ് 15ന് ഈ ജില്ല രൂപീകരിച്ചത്. പർവ്വതനിരകളുടെ മുകളിലായി സ്ഥിതി ചെയ്യുന്ന ഈ ജില്ലയിൽ നിബിഡ വനങ്ങൾ ധാരാളമായി കാണപ്പെടുന്നു. പടിഞ്ഞാറ് ആസാമും ദിമാപൂർ ജില്ലയും കിഴക്ക് കൊഹിമയും തെക്ക് മണിപ്പൂരും വടക്ക് അരുണാചൽ പ്രദേശുമാണ് പെരെന്റെ അതിർത്തികൾ. പതിനാറോളം ഗോത്രവർഗ്ഗക്കാർ ഉൾപ്പെടുന്ന നാഗാലാന്റിലെ ഏഴ് ജില്ലകളിൽ ഒന്നാണ് ഈ ജില്ല.
ജനതയും സംസ്കാരവും
സെലിയാങ്, കുക്കി ഗോത്രവർഗ്ഗത്തിൽപ്പെട്ടവരാണ് ഇവിടെയുള്ള ഭൂരിഭാഗം ജനങ്ങളും. മണിപ്പൂരിലെ സേനാപതി ജില്ലയിലെ ൻങ്കുൽവാങ്ങ്ടിയിൽ നിന്നാണ് ഇവർ ഇവിടെ എത്തിച്ചേർന്നത്. കൊളോണിയൽ കാലഘട്ടത്തിൽ കച്ചാ നാഗാസ് എന്നായിരുന്നു ഇവർ അറിയപ്പെട്ടിരുന്നത്. കൃഷിയാണ് പ്രധാന ഉപജീവന മാർഗ്ഗം. പൂർവ്വികരിൽ നിന്നും പകർന്നു കിട്ടിയ വിശ്വാസങ്ങളും അനുഷ്ഠാനങ്ങളും മുറ തെറ്റാതെ ഇവർ പാലിച്ചുവരുന്നു. ഇവർക്ക് സ്വന്തമായ കലയും സംസ്കാരവും പാട്ടും നൃത്തവുമെല്ലാം ഉണ്ട്. നാഗാലാന്ഡിലെ പ്രധാന വർഗ്ഗക്കാരായി ഇവർ കണക്കാക്കപ്പെടുന്നു. ബ്രിട്ടീഷുകാരുടെ വരവോടെ നിരവധി മിഷനറി സ്ഥാപനങ്ങളും മറ്റും ഇവിടെ സ്ഥാപിക്കപ്പെടുകയുണ്ടായി. ക്രിസ്ത്യൻ മതത്തിന്റെ വരവിന് അതോടെ ഇവിടെ തുടക്കം കുറിച്ചു. ഇവിടുത്തുകാരുടെ സംസ്കാരത്തിലും ജീവിതരീതിയിലുമെല്ലാം വലിയ മാറ്റത്തിന് വഴി തെളിയിച്ച ഒരു കാലഘട്ടമായിരുന്നു അത്. കൊഹിമ മിഷൻ സെന്റർ ക്രിസ്ത്യൻ മതത്തിന്റെ പ്രചാരത്തിൽ പ്രധാന പങ്ക് വഹിച്ചിട്ടുണ്ട്. പെരെൻ ജനതയുടെ പ്രധാന ആഘോഷങ്ങളിൽ ഒന്നാണ് ക്രിസ്തുമസ്സ്. വിളവെടുപ്പ് ഉത്സവമായ മിംകൂറ്റ്, ചേഗ ഗഡി തുടങ്ങിയ പരമ്പരാഗത ആഘോഷങ്ങളും ഇവിടെ നടത്തപ്പെടുന്നു. ഗോത്ര വർഗ്ഗത്തിലെ ധീരന്മാരെ വാഴ്ത്തുന്ന ചാഗ-ങീ ഇവിടത്തെ മറ്റൊരു പ്രധാന ഉത്സവമാണ്.
ചരിത്രം
ഇവിടെയുള്ള ഗോത്രവർഗ്ഗക്കാരുടെ ആചാരങ്ങളും അനുഷ്ഠാനങ്ങളുമായി ഒട്ടേറെ കാലം നാഗാലാന്റിന്റെ ഇതര ഭൂപ്രദേശങ്ങളിൽ നിന്നും മറ്റും ഒറ്റപ്പെട്ടു കിടക്കുകയായിരുന്ന ഈ പ്രദേശം, ബ്രിട്ടീഷ് അധിനിവേശത്തോടെയാണ് പുറംലോകവുമായി ബന്ധപ്പെട്ട് തുടങ്ങിയത്. 1879-ൽ ബ്രിട്ടീഷുകാർ കൊഹിമയിൽ അധികാരം ഉറപ്പിച്ചതിനു ശേഷം ക്രമേണ അവർ പെരെനിലും ആധിപത്യമുറപ്പിക്കുകയും ഈ പ്രദേശത്തെ നാഗാലാന്റിന്റെ മറ്റു പ്രധാന നഗരങ്ങളുമായി  ബന്ധിപ്പിക്കാൻ  ഗതാഗത മാർഗ്ഗങ്ങൾ പണിയുകയും ചെയ്തു. കാലക്രമേണ മറ്റു നഗരങ്ങളിൽ നിന്നും കച്ചവടങ്ങൾക്കും മറ്റുമായി നിരവധി ആളുകൾ ഇവിടെ എത്തുകയും പെരെൻ നാഗാലാന്റിന്റെ അവിഭാജ്യഘടകമാവുകയും ചെയ്തു.
ഭൂമിശാസ്ത്രം
സമുദ്രനിരപ്പിൽ നിന്നും 800 മീറ്റർ മുതൽ 2500 മീറ്റർ വരെ ഉയരത്തിലാണ് ഈ ജില്ല. ടെറുവാകി, എംബീക്കി (ബരാക്), നൻട്ടികി, മംഗുലു, തെസ്സാങ്കി, എൻഗുവി, എൻകെയർ, തെക്കുകി, എൻഗുങ്രു, തഹിക്കി, ടെപ്യുക്കിയുടെ ഉപനദിയായ ഡ്യൂളുംറെ എന്നിവ പ്രധാന നദികളാണ്. ടെനിങ്ങ്, ജലുകിയ, പെരെൻ എന്നിവയാണ് പ്രധാന നഗരങ്ങൾ. ഒരു മിതോഷ്ണ മേഖലയായ പേരെന്റെ വനസമ്പത്ത് അപൂർവ്വയിനം ജന്തുവർഗ്ഗങ്ങൾ, സസ്യലതാതികൾ, പറവകൾ എന്നിവയാൽ സമ്പുഷ്ടമാണ്. വനത്തിന്റെ ഭൂരിഭാഗം പ്രദേശങ്ങളും ചൂരൽ, മുള, പൈന്, യുക്കാലിപ്റ്റസ് എന്നീ മരങ്ങളാൽ നിബിഡമാണ്. കുടാതെ വ്യത്യസ്തയിനം ഓർക്കിഡുകളും കാണാം. ബരൈൽ മല നിരകളുടെ ഭാഗമായ ഈ പ്രദേശം നിരവധി ധാതുക്കളുടെ പ്രധാന ഉറവിടമാണ് കൂടിയാണ്.
ജനസംഖ്യ
2011-ലെ സെൻസസ് പ്രകാരം, പെരെൻ ജില്ലയിൽ ജനസംഖ്യ 94,954 ആണ്. 1000 പുരുഷന്മാർക്ക് 917 സ്ത്രീകളാണുള്ളത്. 79% ആണ് ഇവിടത്തെ സാക്ഷരതാനിരക്ക്.
ടൂറിസം
വടക്ക് കിഴക്കേ ഇന്ത്യയിലെ പ്രധാന നാഷണൽ പാർക്കുകളിലൊന്നായ ടാങ്കി, മൗണ്ട് പയോന, മൗണ്ട് കിസ, റാണി ഗൈടിൻലു ഗുഹകൾ എന്നിവയും പെരെന്റെ പ്രധാന സന്ദർശന കേന്ദ്രങ്ങളാണ്.
ടാങ്കി നാഷണൽ പാർക്ക്
ഇടാങ്കി എന്ന പേരിലും അറിയപ്പെടുന്ന ഈ പാർക്ക് പെരെനിൽ നിന്നും 40 കിലോമീറ്റർ അകലെയായി സ്ഥിതി ചെയ്യുന്നു. ദിമാപൂരിൽ നിന്നും ഏകദേശം 37 കിലോമീറ്റർ ദൂരം കാണും ഇവിടേക്ക്. ഏതാണ്ട് 200 ചതുരശ്ര കിലോമീറ്ററോളം പരന്നു വിശാലമായാണ് ഈ പാർക്ക് നിലകൊള്ളുന്നത്.
മൗണ്ട് പൌണ
പെരെൻ നഗരത്തിൽ നിന്നും 35 കിലോമീറ്റർ അകലെ ബെൻരു പർവ്വതനിരകൾക്കൊപ്പം സ്ഥിതി ചെയ്യുന്ന മൗണ്ട് പൌണ നാഗാലാന്ഡിലെ ഏറ്റവും ഉയരം കൂടിയ മൂന്നാമത്തെ കൊടുമുടിയാണ്. നൂറ്റാണ്ടുകളോളം പഴക്കമുള്ള ശില്പങ്ങൾ ഇവിടത്തെ പാറകളിൽ കൊത്തിയിട്ടിരിക്കുന്നത് കാണാം. പെരെനിലെ മറ്റൊരു സഞ്ചാര കേന്ദ്രമായ ബെൻരു ഗ്രാമം ഇവിടെ നിന്നും 6 കിലോമീറ്റർ അകലെ സ്ഥിതി ചെയ്യന്നു.
മൗണ്ട് കിസ
പെരെന് നഗരത്തിന്റെ തെക്കേയറ്റത്തായി സൗണ ഗ്രാമത്തിൽ സ്ഥിതി ചെയ്യുന്ന മൗണ്ട് കിസ ചരിത്രപരമായി ഒട്ടേറെ പ്രാധാന്യം അർഹിക്കുന്ന പ്രദേശമാണ്. പണ്ട് നാഗ വർഗ്ഗക്കാരുടെ അതിർത്തി ദേശമായിരുന്നു ഇവിടം. കുടാതെ, ഈ ദേശത്തെ മറ്റ് വർഗ്ഗക്കാരുമായി സമ്മേളിക്കുന്ന പ്രദേശം കൂടിയായിരുന്നു ഇത്. പെരെനിൽ നിന്നും 28 കിലോമീറ്റർ അകലെയാണിത് സ്ഥിതി ചെയ്യുന്നത്.
റാണി ഗൈടിൻലു ഗുഹകൾ
പെരെൻ നഗരത്തിൽ നിന്നും 30 കിലോമീറ്റർ അകലെയുള്ള പുലിവാമ ഗ്രാമത്തിലാണ്‌ റാണി ഗൈടിന്ലു ഗുഹകൾ സ്ഥിതി ചെയ്യുന്നത്. ഈ ഗുഹകൾക്ക് ഇവിടുത്തുകാരുടെ ജീവിതവുമായി അഭേദ്യമായ ബന്ധമുണ്ട്. ബ്രിട്ടീഷ് ഭരണകാലത്ത്, നാഗാലാൻഡിലെ വിപ്ലവകാരിയായിരുന്ന റാണി ഗൈടിൻലു ഈ ഗുഹകളെ ഒളിത്താവളമാക്കിയാണ് പോരാട്ടം നയിച്ചിരുന്നത്. ഈ ഗുഹകൾ ഒരു ഇതിഹാസസ്മാരകമായി ഇന്നും നാഗജനതയുടെ മനസ്സിൽ നിലകൊള്ളുന്നു.
പുറത്തുനിന്നുള്ള കണ്ണികൾ
വർഗ്ഗം:നാഗാലാ‌ൻഡ് വർഗ്ഗം:നാഗാലാൻഡിലെ പട്ടണങ്ങൾ വർഗ്ഗം:ഇന്ത്യയിലെ സംസ്ഥാനങ്ങളും കേന്ദ്രഭരണപ്രദേശങ്ങളും
ആർക്കിയോളജിക്കൽ സർവേ ഓഫ് ഇന്ത്യ
ഭാരത സർക്കാരിന്റെ സാംസ്കാരിക വകുപ്പിനു കീഴിലുള്ള ഒരു ഏജൻസിയാണ് ആർക്കിയോളജിക്കൽ സർവേ ഓഫ് ഇന്ത്യ(भारतीय पुरातत्‍व सर्वेक्षण). പുരാവസ്തു പഠനത്തിന്റെയും സ്മാരകങ്ങളുടെ സംരക്ഷണവുമാണ് ഈ ഏജൻസിയുടെ പ്രധാന ചുമതല, 1861ൽ അലക്സാണ്ടർ കണ്ണിങ്ഹാം ആണ് ASI സ്ഥാപിച്ചത്
ചരിത്രം
സർ. വില്യം ജോൺസിന്റെ ഏഷ്യാറ്റിക് സൊസൈറ്റിയുടെ തുടർച്ചയായിരുന്നു ആർക്കിയോളജിക്കൽ സർവേ ഓഫ് ഇന്ത്യ. 15 ജനുവരി 1784 ൽ സ്ഥാപിച്ച ഈ സ്ഥാപനം ഏഷ്യാറ്റിക് റിസർച്ചസ് എന്ന പേരിലൊരു ജേണൽ 1788 മുതൽ പുറത്തിറക്കാനാരംഭിച്ചു. 1814 ൽ ആദ്യ മ്യൂസിയം ബംഗാളിൽ ആരംഭിച്ചു.
അവലംബം
വർഗ്ഗം:ഭാരതസർക്കാരിന്റെ സ്ഥാപനങ്ങൾ വർഗ്ഗം:പുരാവസ്തുഗവേഷണം
നിലമ്പരണ്ട
നിലംപറ്റി വളരുന്ന ഒരിനം വള്ളിച്ചെടിയാണ് നിലമ്പരണ്ട. ടിക് ട്രെഫൊയിൽ, ടിക് ക്ലോവർ (Tick Clover, Tick Trefoil) എന്നീ ആംഗലേയനാമങ്ങളുള്ള നിലമ്പരണ്ട, മിതശീതോഷ്ണമേഖലകളിലും, ഉഷ്ണമേഖലയിലും കാണുന്നു. പ്രതാനങ്ങളുടെ സഹായത്തോടുകൂടി താങ്ങുകളുണ്ടെങ്കിൽ അതിന്മേൽ പടർന്നുകയറുന്നതും, അല്ലെങ്കിൽ ഭൂമിയിൽ തന്നെ നീണ്ടു ചുറ്റിപ്പിണഞ്ഞു വളരുന്ന ദുർബല സസ്യമാണ് നിലമ്പരണ്ട. തണ്ടിന്റെ ഇരുവശത്തുമായി ഒന്നിടവിട്ടു ക്രമീകരിച്ചിരിക്കുന്ന കൂട്ടിലകളുള്ള ഇവയുടെ പൂക്കൾക്ക് ഇളം ചുവപ്പ് മുതൽ വെള്ള നിറം വരെ കാണാം. കായ്കൾക്ക് കട്ടിയുള്ള പുറംതോടും, അതിനുള്ളിൽ മണൽഘടികാരത്തിന്റെ ആകൃതിയിലുള്ള അറയുമുണ്ട്.